காட்டினுள் பதுங்கியிருந்த 48 கள்ளக்க்குடியேறிகள் கைது!

தங்களது நாட்டிற்கு விரைவுப்படகில் கள்ளத்தனமாக செல்வதற்கு இங்குள்ள காட்டுப் பகுதியில் இரண்டு நாட்க ளாக பதுங்கியிருந்த 48 இந்தோனே சிய கள்ளக் குடியேறிகளை கடல் பாதுகாப்பு அதிகாரிகள் கைது செய்ததாக சூப்ரிண் டெண்டன் சாரி பின் அரிப்பின் தெரிவித்தார். நேற்று முன்தினம் இரவு 8.00 மணி முதல் 9.00 மணி வரை, சுங்கை ரெங்கிட், பந்தாய் புங்காய் அருகேயுள்ள காட்டுப் பகுதியில் பதுங்கியிருந்த போது அவர்கள் அனைவரும் கைது செய்யப்பட்ட தாக துணைக் கமாண் டருமான அவர் கூறினார். கைதானவர் களில் 43 ஆண்கள், 4 பெண் கள் மற்றும் குழந்தை ஒன்றும் அடங்கும் என்று கூறிய அவர், அனை வரும் மேற்கொண்டு விசார ணைக்காக பெனாவார் போலீஸ் நிலையத்திற்கு கொண்டு செல்லப்பட்டனர். கைதான அனைவரிடத் திலும் செல்லத்தக்க ஆவணங் கள் ஏதும் கிடையாது என்று அவர் சொன்னார். கைதான வர் கள் மீதும் 1959/1963 குடிநு ழைவுச் சட்டம் பிரிவின் கீழ் குற்றஞ்சாட்டப்படுவர் என்று சூப்ரிண் டெண்டன் சாரி பின் அரிப்பின் தெரிவித்தார்.


சட்டையை கிழித்து 'நீட்' தேர்வு எழுதிய மாணவர்கள்

மருத்துவ படிப்புக்கான, 'நீட்' நுழைவு தேர்வு, நேற்று நாடு முழுவதும் நடந்தது. இதில், தேர்வு நிபந்தனைகளை படிக்காமல் வந்த மாணவர்கள், சட் டையை கிழித்து விட்டு, தேர்வு மையத்திற்குள் நுழைந்தனர். நாடு முழுவதும், 103 நகரங்களில், 'நீட்' நுழைவு தேர்வு நேற்று நடந்தது.தமிழகத்தில், 88 ஆயிரம் பேர் உட்பட, 11.35 லட்சம் பேர், இத் தேர்வுக்கு விண்ணப்பித்திருந்தனர். மத்திய இடைநிலை கல்வி வாரியமான, சி.பி.எஸ்.இ., நடத்திய இந்த தேர்வில், முறைகேடுகளை தடுக்க, பல்வேறு கட்டுப்பாடுகள் விதிக்கப் பட்டிருந்தன. அதாவது, 2015ல் நடந்த, 'நீட்' தேர்வின் போது, பலர் காப்பியடித்தது பெரும் சர்ச்சையை ஏற்படுத்தியது. அதனால், உச்ச நீதிமன்ற உத்தரவுப்படி, மாணவ, மாணவியருக்கு உடை கட்டுப்பாடு மற்றும் ஆபரண கட்டுப்பாடுகள் விதிக்கப்பட்டிருந்தன. தேர்வில் பங்கேற்க வரும் மாணவர்கள், அரைக்கை சட்டை மட்டுமே அணிந்திருக்க வேண்டும்; மாணவியர் ஆபரணங்கள் அணியக் கூடாது. 'நீட்' இணையதள நேரப்படியே, தேர்வு மையத்திற்குள் அனுமதிக்கப்படுவர்; 9:30 மணிக்கு மேல் வந்தால் அனுமதி கிடையாது என, தெரிவிக் கப்பட் டிருந்தது. ஜன., 31ம் தேதியே, இந்த கட்டுப் பாடுகள் அறிவிக்கப்பட்டு விட்டன. ஹால் டிக்கெட் டிலும், தேர்வுக்கு விண்ணப்பித்த, http://cbseneet.nic.in இணைய தளத்திலும், இந்தக் கட்டுப்பாடுகள் குறிப்பிடப்பட்டிருந்தன. ஆனாலும், தமிழகத்தில் பெரும்பாலான மாணவர்கள், இந்த கட்டுப்பாடு களே தெரியாமல், நேற்று தேர்வு எழுத வந்தனர். மாணவர்கள் பலர் முழுக்கை சட்டை அணிந்திருந்த தால், தேர்வு மையத்திற்குள் அனுமதிக்கப்பட வில்லை. நிலைமையை சமாளிக்க, முழுக்கை சட்டையை அரைக்கை அளவுக்கு, துண்டித்து விட்டு, தேர்வறைக்குள் சென்றனர். மாணவியர், மூக்குத்தி, காது வளையம், கொலுசு போன்ற ஆபரணங்கள் அணிந்து வந்தனர். அவர்களை உள்ளே அனுமதிக்காததால்,தேர்வு மையத்தின் முன்,அவற்றை கழற்றி பெற்றோரிடம் கொடுத்தனர். பெற்றோர், தங்கள் பிள்ளைகளின், பாசி, ஊசி போன்ற ஆபரணங்களுடன் வெளியே, மூன்று மணி நேரம் காத்திருந்தனர். தேர்வர்கள் பலர், 9:30 மணிக்கு மேல், தாமதமாக வந்தனர். போக்குவரத்து பிரச்னை; தேர்வு மையத்தை கண்டுபிடிக்க முடிய வில்லை என, பல காரணங்களை கூறி, கெஞ்சினர். ஆனாலும், தாமதமாக வந்தோர், தேர்வு மையத்திற் குள் அனுமதிக்கப்படவில்லை. இது குறித்து, கல்வியாளர்கள் கூறியதாவது: மனித உயிர்களை காப்பாற்றும் புனிதமான, மருத் துவ தொழில் படிக்க வரும் மாணவர்கள், பொறுப்பு டன் இருக்க வேண்டும். எனவே தான், தரமான, தகுதியான டாக்டர்கள் வரவேண்டும் என, மத்திய அரசு, 'நீட்' தேர்வை அமல்படுத்தி உள்ளது. தேர்வுக் கான கட்டுப்பாடுகளையேபடிக்காமல் அலட்சிய மாக இருப்போர், மருத்துவ படிப்பை முடித்து, எப்படி தரமான சிகிச்சை அளிக்க முடியும். பெற்றோர், பள்ளி ஆசிரியர்கள் மற்றும் பயிற்சி மையங்களைச் சேர்ந்தவர்களும், மாணவர்களுக்கு, தேர்வு கட்டுப் பாடுகளை உணர்த்தவில்லை. மனப்பாட கல்விக்கே முக்கியத்துவம் என்பது போல, தேர்வுக்கான பாடத்தை மட்டும் மன ப்பாடம் செய்து விட்டு, மற்ற எதையும் தெரியா மல் வந் தோர், அவதிக்கு ஆளாகினர். தங்களுக்கான தேர்வு மையத்தையும், தேர்வு நடை பெறும் நாளான நேற்று காலையில் தான், பலர் தேடியதாக கூறுவது வே தனையாக உள்ளது. மருத்துவ படிப்புக்கான தேர்வை எழுதுவோர், முதல் நாளிலேயே தேர்வு மையத்திற்கு நேரில் சென்று தெரிந்து கொள்ளாதது, பொறுப்பின் மையை காட்டுகிறது.இவ்வாறு அவர்கள் கூறினர். சேலம், மூன்று ரோடு வித்யபாரதி பள்ளியில், 'நீட்' தேர்வுக்கான மையம் அமைக்கப்பட்டிருந்தது. இங்கு காலை, 9:30 மணி வரை மாணவர் கள் அனுமதிக்கப்பட்டனர். தர்மபுரி மாவட்டம், அரூரைச் சேர்ந்த பார்கவி, கிருஷ்ணகிரி மாவட்டம், ஓசூர் நிஷாந்தி, சேலம் இன்பசேகரன் உள்ளிட்டோர், ஐந்து நிமிடம் தாமத மாக வந்தனர். அவர்களை, தேர்வு மையத்திற் குள் அனுமதிக்கவில்லை. இதனால், மாணவர் கள் தங்கள் பெற்றோரு டன், பள்ளியை முற்றுகையிட்டனர்; சாலை மறியலில் ஈடு பட்டனர். இதனால், போக்கு வரத்து பாதிக்கப் பட்டது. தாமதமாக வந்த மாணவர்கள், இறுதியில் தேர்வு எழுத முடியாமல், ஏமாற்றத்துடன் திரும்பி சென்றனர்.


பாங்காங் மருத்துவமனையில் குண்டுவெடிப்பு: 24 பேர் படுகாயம்

பாங்காங் பாங்காங், தாய் தலைநகரில் உள்ள மருத்துவமனையில் இன்று குண்டு வெடிப்பு ஏற்பட்டது. இந்த குண்டுவெடிப்பில் 24 பேர் படுகாயமடைந்துள்ளனர் என்று தகவல் வெளியாகியுள்ளது. ஓய்வு பெற்ற ராணுவ அதிகாரிகளுக்கு மிகவும் பிரபலமான இந்த மருத்துவமனையில் ஏற்பட்ட குண்டுவெடிப்புக்கு இதுவரை எந்த தீவிரவாத அமைப்பும் பொறுப்பேற்கவில்லை. குண்டுவெடிப்புக்கான காரணம் குறித்து போலீசார் விசாரணை நடத்தி வருகின்றனர். மேலும் மருத்துவமனையின் சுற்றுபுறத்தில் உள்ள சிசிடிவி கேமராக்களை போலீசார் தற்போது ஆய்வு செய்து வருகின்றனர். விசாரணைகளில் வெடிகுண்டின் பேட்டரிகள் மற்றும் கம்பிகளின் தடயங்களை அதிகாரிகள் ஆய்வு செய்து வருகின்றனர். இந்த வெடிகுண்டு மருத்துவமனையின் மருந்தகத்தின் அருகே உள்ள ஒரு கண்டெய்னரில் மறைத்து வைக்கப்பட்டு வெடிக்க வைத்துள்ளனர். குண்டுவெடிப்பின் போது கண்ணாடி துண்டுகள் பறந்து வீசியதில் தான் அதிகமான நபர்களுக்கு காயம் ஏற்பட்டள்ளது. காயமடைந்தவர்களில் 3 பேர் மிகவும் மோசமான நிலைமையில் உள்ளனர் என்றும், அவர்களுக்கு கழுத்து மற்றும் முகத்தில் காயம் ஏற்பட்டுள்ளது. மற்ற அனைவர்களுக்கு சிறிய காயங்களே ஏற்பட்டுள்ளது என்றும் போலீசார் கூறியுள்ளனர். இந்த மாத தொடக்கத்தில் தாய்லாந்தின் எல்லை அருகே உள்ள ஷாப்பிங் மாலில் நடந்த கார் குண்டுவெடிப்பில் 60 பேர் காயமடைந்தனர் என்பது குறிப்பிடத்தக்கது.


நாட்டின் மிகப்பெரிய போலிச் செய்தி தயாரிப்பாளர் அம்னோ தான்

அம்னோவுக்கு சொந்தமான அல்லது அதன் கட்டுப்பாட்டி லுள்ள பிரதான ஊடகங்களின் மூலம் நாட்டின் மிகப்பெரிய போலிச் செய்தி தயாரிப்பாளராக அம்னோ விளங்குவதாக ஜசெக மூத்த தலைவர் லிம் கிட் சியாங் அம்னோ மீது குற்றஞ்சாட்டி யுள்ளார். போலிச் செய்திகளிலிருந்து நாட்டை பாதுகாக்கு மாறு தகவல் தொடர்பு, பல்லூட கத்துறை அமைச்சர் டத்தோஸ்ரீ டாக்டர் சாலேஹ் சயிட் கெருவாக் மலேசியர்களை கேட்டுக் கொண்டுள்ளார்.

அது தொடர்பில் லிம் கருத்துரைத்தார். தாம் மோசமான நபர் என்றும் கம்யூனிஸவாதி என்றும் தம் மீது பலவாறாக முத்திரை குத்தப்பட்டது. பிரதமர் டத்தோஸ்ரீ நஜீப் துன் ரசாக் சீனாவுடன் அணுக்கமானதும் அந்த கம்யூனிஸ்டு முத்திரை பயன்படுத்தப்படவில்லை. பிரதமர் நஜீப் அமெரிக்க அதிபரை புகழ்ந்துரைக்கிற நிலையில் தம்மை அந்நிய சக்திகளின் கைக்கூலி என்றெல் லாம் சித்தரிக்கப்பட்டது. பக்காத் தான் ஹராப்பான் தலைவர்கள் மீது தாம் ஆதிக்கம் செலுத்துவ தாகவும் கூறப்பட்டது. அவை உண்மைகளா அல்லது அவை பொய்களும் போலிச் செய்திக ளும் எனக் கேள்வி எழுப்பினார்கள்.

 Read More: Malaysia Nanban News Paper on 14.10.2017


வட கொரியாவிற்கு எதிராக யுத்தத்தில் பங்கேற்க கனடா தயார்

உலக மக்களை காப்பாற்ற வட கொரியாவிற்கு எதிரான யுத்தத்தில் ஐக்கிய நாடுகளுடன் இணைந்து பங்கேற்க கனடா ராணுவமும் தயாராக உள்ளதாக தகவல்கள் வெளியாகியுள்ளன. வட கொரியாவின் அணு ஆயுத தாக்குதல் அச்சுறுத்தலை தடுக்கும் வகையில் அமெரிக்கா பல்வேறு நடவடிக்கைகளை மேற்கொண்டு வருகிறது. கொரியா தீபகற்பத்திற்கு அமெரிக்காவின் போர்க்கப்பல் அனுப்பப்பட்ட நாள் முதல் யுத்தம் மூளும் அபாயம் ஏற்பட்டுள்ளது. இதனை தொடர்ந்து வட கொரியாவின் எல்லையில் சீனா தனது ராணுவ தளவாடங்களை நிலை நிறுத்தியுள்ளது. தென் கொரியாவும் அமெரிக்காவிற்கு ஆதரவாக ராணுவ பயிற்சிகளில் ஈடுப்பட்டு வருகிறது. இந்நிலையில், வட கொரியாவால் யுத்தம் ஏற்படும் சூழல் உருவானால் ஐக்கிய நாடுகளுக்கு உதவும் வகையில் கனடா ராணுவமும் யுத்தத்தில் பங் கேற்க வாய்ப்புள்ளதாக தகவல்கள் வெளியாகியுள்ளன. இரண்டாம் உலகப்போருக்கு பின்னர் 1953-ம் ஆண்டில் ஐக்கிய நாடுகளுடன் கனடா மேற் கொண்ட ஒப்பந்தத்தின் அடிப்படையில் இந்த நடவடிக்கை எடுக்கப்படும் எனத் தகவல்கள் வெளியாகியுள்ளன. மேலும், கடந்த ஏப்ரல் 10-ம் திகதி நிகழ்ச்சி ஒன்றில் பங்கேற்ற கனடா பிரதமரான ஜஸ்டின் ட்ரூடோ வட கொரியாவின் அத்துமீறல்களை கடுமையாக கண்டித்துள்ளார். அப்போது, ‘வட கொரியாவில் நிகழும் அசாதாரண சூழல் அதனை சுற்றியுள்ள நாடுகளுக்கு மட்டுமின்றி உலக நாடுகளையும் பெரி தளவில் பாதிக்கும். இதனை தவிர்க்க அனைத்து நாடுகளும் ஓரணியில் திரள வேண்டும்’ எனப் பேசியுள்ளார். இதன் மூலம், எதிர்காலத்தில் வட கொரியாவிற்கு எதிரான யுத்தத்தில் கனடா ராணுவமும் ஐக்கிய நாடுகளுக்கு ஆதரவாக பங்கேற்க வாய்ப்புள்ளது குறிப் பிடத்தக்கது.


எம்.ஜி.ஆர் உருவம் பொறித்த தங்க நாணயம் வெளியீடு

எம்.ஜி.ஆர். நூற்றாண்டு பிறந்தநாள் விழாவை சிறப்பிக்கும் வகையில் அவரது உருவம் பொறித்த 100 மற்றும் 5 ரூபா நாணயங்களை மத்திய அரசு வெளியிடுகிறது. மக்கள் செல்வாக்கு பெற்ற தலைவர்களை கௌரவிக்கும் விதமாக அவர்களது உருவம் பொறித்த தபால் தலைகள் மற்றும் நாணயங்கள் வெளியிடப்படுவது வழக்கம். அதன் அடிப்படையில் மறைந்த முன்னாள் முதல்-அமைச்சர் எம்.ஜி.ஆர். மற்றும் இசை உலகில் கொடிகட்டிப் பறந்த கர்நாடகப் பாடகி பத்மஸ்ரீ எம்.எஸ்.சுப்புலட்சுமி ஆகியோரின் நூற்றாண்டு பிறந்தநாள் விழாவை சிறப்பிக்கும் வகையில் அவர்களது உருவம் பொறிக்கப்ப ட்ட நாணயங்கள் வெளியிடப்பட உள்ளன.

Read More: Malaysia Nanban News Paper (14.9.2017)


ஜல்லிக்கட்டு தடை கோரி வழக்கு.

புதுடில்லி, தமிழகத்தில் இந்த ஆண்டு நடைபெற்ற ஜல்லிக்கட்டு போட்டிகளில், உச்சநீதிமன்ற அறிவுறுத் தல்களையும் மீறி மிருகவதை நடைபெற்றுள்ளதால், ஜல்லிக்கட்டு போட்டியை தடை செய்ய வேண்டுமென்று ’பீட்டா’ அமைப்பு உச்சநீதிமன்றத்தில் மீண்டும் மனுத்தாக்கல் செய்துள்ளது. ’பீட்டா’அமைப்பின் வழக்கு, மத்திய அரசின் தடை காரணமாக கடந்த இரண்டு ஆண்டுகளாக தமிழகத்தில் ஜல்லிக்கட்டு போட்டிகள் நடைபெறாமல் இருந்தது. ஆனால் இந்த ஆண்டு துவக்கத்தில் ஜல்லிக்கட்டு போட்டிகளை நடத்தக் கோரி தமிழகமெங்கும் மாபெரும் மக்கள் புரட்சி நடைபெற்றது. அதன் மையமாக சென்னை மெரினா கடற்கரையில் ’தைப்புரட்சி’ என்னும் பெயரில் மிகப்பெரிய மக்கள் போராட்டம் நடந்தது. அதன் விளைவாக மத்திய அரசின் காட்சிப்படுத்தும் விலங்குகள் சட்டத்தில் திருத்தம் செய்யப்பட்டு, இந்த ஆண்டு ஜல்லிக்கட்டு போட்டிகளை நடத்த வழிவகை செய்யப்பட்டது. அதன் தொடர்ச்சியாக தமிழகமெங்கும் ஜல்லிக்கட்டு போட்டிகள் நடைபெற்றன. இந்நிலையில் தமிழகத்தில் இந்த ஆண்டு நடைபெற்ற ஜல்லிக்கட்டு போட்டிகளில், உச்சநீதிமன்ற அறிவுறுத்தல்களையும் மீறி மிருகவதை நடை பெற்றுள்ளதால், ஜல்லிக்கட்டு போட்டிகளை தடை செய்ய வேண்டுமென்று ’பீட்டா’ அமைப்பு உச்சநீதிமன்றத்தில் மனுத்தாக்கல் செய்துள்ளது. இது தொடர்பான புகைப்படம், காணொளி ஆதாரங்களை தாங்கள் சேகரித்து வைத்துள்ளதாக நீதின்றத்தில் தெரிவித்துள்ள ’பீட்டா’ அமைப்பானது, இந்த வழக்கினை விரைவில் விசாரிக்க வேண்டும் என்றும் கோரிக்கை வைத்துள்ளது.இதனால் மீண்டும் பரபரப்பாகி உள்ளது ஜல்லிக்கட்டு விவகாரம்.


ஊழல் இல்லாத உறுதிமொழியில் கையெழுத்திட பினாங்கு அரசு மறுப்பு.

பெட்டாலிங்ஜெயா, ஊழல் இல்லாத உறுதிமொழியில் (ஐபிஆர்) கையெழுத்திட பினாங்கு மாநில அரசாங்கம் மறுத்து இருப்பது குறித்து மலேசிய ஊழல் தடுப்பு ஆணையம் (எம்ஏசிசி) ஏமாற்றமடைந்து இருக்கிறது. நாட்டின் முதல்நிலை எதிரியான ஊழலை எதிர்த்து போராட்டத்தில் மாநில அரசாங்கம் கொண்டிருக்கும் கடப்பாட்டை இது காட்டும். ஊழல் மற்றும் அதிகார துஷ்பிரயோகம் தொடர்பிலான சம்பவங்களை தான் கடுமையாக கருதுவதாக பொதுமக்களுக்கு எதிர்க்கட்சி தலைமையிலான மாநில அரசாங் கம் உண்மையில் காட்ட வேண்டும் என்று தலைமை ஆணையர் டத்தோ ஸுல்கிப்ளி அகமட் கூறினார். ஊழலை அனுமதிக்க மாட்டோம் என பொது மக்கள் கூற வேண்டும் என்றும் எம்ஏசிசி நடவடிக்கை எடுக்க வேண்டும் என்றும் மக்கள் வெறுமனே கூறு வதை நாங்கள் விரும்பவில்லை. ஊழலையும் அதிகார துஷ்பிரயோகத்தையும் எதிர்த்துப் போராடுவதில் அவர்களும் தங்களுடைய பங்கை ஆற்றுவது டன் கடப்பாட்டுடனும் நடந்து கொள்ள வேண்டும் என்றார் அவர். இதர மாநிலங்கள் ஐபிஆரில் கையொப்பமிட முடியும்போது பினாங்கு அரசாங்கத்தின் செயல் எனக்கு விசித்திரமாக இருக்கிறது. கிளந்தான், சிலாங்கூர் ஆகிய மாநிலங்களும் ஐபிஆரை அமல்படுத்த தாங்கள் தயார் என கூறியுள்ளன. ஒரேயொரு மாநிலம் மட்டுமே ஐபிஆரில் கையெழுத்திட மறுத்து இருக் கிறது. இந்த விவகாரத்தை மதிப்பிட வேண்டியது மக்களை பொறுத்தது என்று அவர் செய்தி யாளர்களிடம் கூறினார்.


எனது முதல் பட்ஜெட் ‘புதிய அமெரிக்காவுக்கான அடித்தளமாக அமையும்’

வாஷிங்டன்: அமெரிக்காவின் புதிய ஜனாதிபதியான டெனால்டு டிரம்ப், வாரந்தோறும் வானொலி மற்றும் இணையதளம் மூலம் நாட்டு மக்களுக்கு உரையாற்றி வருகிறார். அந்தவகையில் அவரது சமீபத்திய உரையில் தனது அரசின் முதல் பட்ஜெட் குறித்து பேசினார். இந்த பட்ஜெட் புதிய அமெரிக்காவுக்கான அடித்தளமாக அமையும் என அப்போது அவர் உறுதியளித்தார். இது குறித்து அவர் கூறுகையில், ‘அமெரிக்காவின் உன்னதத்தை எட்டவும், நாட்டின் எதிர்கால பொருளாதார வளத்துக்காகவும், எனது நிர்வாகம் புதிய அடித்தளத்தை அமைத்து வருகிறது. அந்தவகையில் எனது நிர்வாகம் தாக்கல் செய்யும் முதல் பட்ஜெட், அமெரிக்க தொழிலாளர்களுக்கு லட்சக் கணக்கான வேலைவாய்ப்புகளுக்கான பாதையை உருவாக்குவதுடன், பொருளாதார தேக்க நிலையையும் மாற்றும்’ என்றார். தனது பட்ஜெட்டில் சமூக பாதுகாப்பு மற்றும் மருத்துவ திட்டங்களுக்கு நிதி குறைக்கப்படாது என்று கூறிய டிரம்ப், நமது நோக்கங்களை நிறை வேற்றுவதற்காக மக்கள் வீடுகளில் மேற்கொள்வது போல முன்னுரிமைகளை அமைத்தல், தேவையற்றதை குறைத்தல், புதிய வாய்ப்புகளை வளர்த்தல் போன்ற நடவடிக்கைகள் மேற்கொள்ளப்படும் என்றும் தெரிவித்தார். கவனமும், பாதுகாப்பும் இல்லாமல் பொருளாதார வளர்ச்சி சாத்தியமாகாது என்றும் டிரம்ப் கூறினார்.


’மெர்சல்’ விவகாரத்தில் மோடியை நேரடியாக விமர்சித்துள்ள ராகுல் காந்தி!

மெர்சல்’ விவகாரம் தேசியளவில் தாக்கத்தை ஏற்படுத்தியுள்ள நிலையில் காங்கிரஸ் துணைத் தலைவர் ராகுல் காந்தி மெர்சல் திரைப்படத்துக்கு ஆதரவாக கருத்து தெரிவித்துள்ளார். 'மிஸ்டர் மோடி, திரைப்படம் என்பது தமிழ் கலாச்சாரம் மற்றும் மொழியின் பெருமையை பிரதிபலிப்பதாகும். தமிழர்களின் பெருமையை மதிப்பிழக்கச் செய்ய முயல வேண்டாம்’ என்று ட்வீட் செய்து மெர்சல் திரைப்படத்தை எதிர்க்கும் பா.ஜ.கவினருக்கு பதிலடி கொடுத்துள்ளார் ராகுல் காந்தி. மேலும் பிரதமர் நரேந்திர மோடியை நேரடியாக குறிப்பிட்டு ராகுல் காந்தி ட்வீட் செய்துள்ளதால் மெர்சல் விவகாரம் விஸ்வரூபம் எடுக்கும் என எதிர்ப்பார்க்கப்படுகிறது.


ஐஎஸ் தீவிரவாதிகளை விரட்டாமல் விடமாட்டோம்.

ஐஎஸ் தீவிரவாதிகளிடமிருந்து ஈராக்கின் முக்கிய நகரான Mosul-ஐ நிச்சயம் கைப்பற்றுவோம் எனவும் அதற்கான ராணுவ பணிகள் தொடங்கி விட்டதாகவும் ஈராக் பிரதமர் Haider -al- Abadi நம்பிக்கை தெரிவித் துள்ளார். ஈராக் நாட்டில் உள்ள பெருநகரமான Mosulலில் தற்போது ஒரு மில்லியனுக்கும் மேலான மக்கள் வசித்து வருகின்றனர். கடந்த 2014 ஆம் ஆண்டு ஜூலை மாதம் இந்த நகரை கைப்பற்றிய ஐ.எஸ் தீவிரவாதிகள், அப்பகுதி முழுவதையும் இஸ்லாமிய இடமாக மாற்ற போவதாக அறிவித்தனர். இரண்டு வருடங்களாக தங்கள் நகரை மீட்க ஈராக் ராணுவம் போராடி வருகிறது. ஆயிரக்கணக்கான மக்கள் அங்கிருந்து பாதுகாப்பு கருதி வெளியேறுகின்றனர். இனி பொறுக்க முடியாது என ஐ.எஸ் தீவிரவாதிகள் பிடியில் இருந்து Mosul நகரை மீட்க முழு வீச்சில் தாக்குதல் நடத்தப்போவதாக ஈராக் பிரதமர் கூறியுள்ளார், இது தொடர்பாக ராணுவ அதிகாரிகள் ஆலோசனை செய்யும் விடயம் இன்று நடைப்பெற்றது. ஈராக்கில் ஐ.எஸ் அமைப்பின் கடைசி வலுவிடமாக Mosul விளங்குகிறது. ஈராக்குக்கு அமெரிக்க உதவி செய்வதாக உறுதியளித்ததை அடுத்து அந்த நகரை சுற்றி 3 லட்சம் ராணுவ படை வீரர்கள் நிறுத்தப்பட்டுள்ளனர். அங்கு வாழும் மக்கள் பத்திரமாக வீட்டுக்குள் இருக்க வேண்டும் என்றும் வெற்றி நமதே எனவும் பிரதமர் Haider -al- Abadi கூறியுள்ளார். இதனிடையில் அங்கு பத்தாயிரம் ஐ.எஸ் தீவிராவாதிகள் பதுங்கியிருக்கலாம் என எதிர்ப்பார்க்கப்படுகிறது.


சுதந்திரமடைந்து 70ஆண்டுகள் முடிந்திருப்பதைக் குறிக்கும் விதத்தில் ஒரு டாலர் ரூபாயின் மதிப்பு ரூ.70: திருமா

சுதந்திரமடைந்து 70ஆண்டுகள் முடிந்திருப்பதைக் குறிக்கும் விதத்திலோ என்னோவோ ஒரு டாலருக்கும் நிகரான ரூபாயின் மதிப்பு 70 ரூபாயாக சரிந்திருக்கிறது என விடுதலைச் சிறுத்தைகள் கட்சித் தலைவர் தொல்.திருமாவளவன் தெரிவித்துள்ளார்.
இதுகுறித்து இன்று அவர் வெளியிட்டுள்ள அறிக்கையில், இந்தியா பிரிட்டிஷ் காலனிய ஆட்சியிலிருந்து விடுபட்டு சுதந்திர நாடாக அறிவிக்கப்பட்டு 71 ஆவது சுதந்திரநாளைக் கொண்டாடும் இத்தருணத்தில் நாட்டு மக்களுக்கு விடுதலைச் சிறுத்தைகள் கட்சியின் சார்பில் நல்வாழ்த்துகளைத் தெரி வித்துக்கொள்கிறோம்.
நமது நாடு சுதந்திரமடைந்து 70 ஆண்டுகளைக் கடந்த பின்னரும் சமூக சமத்துவத்தையும் பொருளாதார சுதந்திரத்தையும் நாம் எட்டவில்லை. அந்நியர்க ளின் பிடியிலிருந்து அரசியல்ரீதியாக நாம் விடுதலை பெற்ற போதிலும் இன்னும் பொருளாதாரரீதியாக வல்லரசுகளின் பிடிக்குள் தான் சிக்கியிருக்கி றோம். சுதந்திரமடைந்து 70ஆண்டுகள் முடிந்திருப்பதைக் குறிக்கும் விதத்திலோ என்னோவோ ஒரு டாலருக்கும் நிகரான ரூபாயின் மதிப்பு 70 ரூபாயாக சரிந்திருக்கிறது. வரலாறு காணாத இந்தப் பொருளாதார வீழ்ச்சி நமது நாடு பொருளாதார அடிமைத்தனத்திலிருந்து இன்னும் முற்றாக விடுபடவில்லை என்பதன் சான்றாக உள்ளது.
நாட்டு மக்கள் அனைவருக்கும் சுதந்திரத்தை நமது அரசியலமைப்புச் சட்டம் உறுதிப்படுத்திய போதிலும் நமது ஆட்சியாளர்களால் இயற்றப்பட்ட கறுப்புச் சட்டங்களும், ஆதார் போன்ற திட்டங்களும் குடிமக்களின் அடிப்படை உரிமைகளை அச்சுறுத்திக் கொண்டுள்ளன. சமூகதளத்தில் ஒடுக்கப்பட்ட மக்களும் பெண்களும் சிறுபான்மையினரும் சமத்துவத்துக்காகப் போராட வேண்டிய நிலையே தொடர்ந்து கொண்டிருக்கிறது.
ஜனநாயகம் என்பது தானே வளரக் கூடிய ஒரு தாவரம் அல்ல என்று புரட்சியாளர் அம்பேத்கர் கூறியது சுதந்திரத்துக்கும் பொருந்தக் கூடியதாகும். சக மனிதர்களின் உரிமைகளை மதித்து சமத்துவத்தைப் பேணுவதே சுதந்திரத்தைப் பாதுக்காப்பதற்கான அடிப்படை.
இந்த சுதந்திர நன்னாளில் கறுப்புச் சட்டங்களை ஒழிப்பதற்கும், பொருளாதார சுதந்திரத்தை வென்றெடுப்பதற்கும், சமூக சமத்துவத்தை நிலை நாட்டுவ தற்கும் உறுதியேற்போம்!. இவ்வாறு அதில் கூறப்பட்டுள்ளது.


சிங்கப்பூருக்கு வேலைக்குச் செல்லும் ஜொகூர் மக்களின் வாழ்க்கைப் போராட்டம்

எம்.கே.வள்ளுவன் ஜொகூர்பாரு, சிங்கப்பூருக்கு வேலைக்காக செல்லும் மலேசியர்களின் எண்ணிக்கை உயர்ந்து கொண்டே வருகிறது. குறித்த நேரத்தில் பணியிடத்தில் இருப்பதை உறுதி செய்வதற்கு மலேசியர்கள் குறிப்பாக ஜொகூர்பாரு வாசிகள் அன்றாடம் சுங்க மற்றும் குடிநுழைவுச்சாவடிகளை கடந்து சிங்கப்பூர் செல்ல அதிகாலை யிலேயே கண்விழித்து பல மணி நேரம் வரிசையாக நின்று அந்த சின்னத்தீவுக்குள் நுழைவதற்கு நடத்தும் போராட்டம், படும்பாடு சொல்லி மாளாது. 1963 ஆம் ஆண்டு சிங்கப்பூர் மலேசியாவுடன் இணைந்துக் கொண்டு ஒரே நாடாக விளங்கிய வேளையில் தலைவர்களிடையே நிலவிய கருத்து வேறு பாட்டினால் மூன்றே ஆண்டுகளில் 1965 ஆம் ஆண்டு சிங்கப்பூர் தீவு தனியாகப் பிரிந்தாலும் இன்று அந்த நாட்டை நோக்கி இலட்சக்கணக்கான வெளி நாட்டினர் வேலையை தேடி அந்நாட்டிற்கு படையெடுத்துள்ளனர். சின்னத் தீவு ஒரு நாடாக உருவாகிய நிலையில் அந்த நாட்டின் நாணய மதிப்பு மற்ற நாடுகளை விட அதிகமாக இருப்பதால் வேலை தேடிச் செல்லும் மலேசியர்களின் எண்ணிக்கையும் பிரமிப்பை ஏற்படுத்தும் வகையில் உயர்ந்துள்ளது. இந்நிலையில் தினமும் சிங்கப்பூருக்கு வேலைக்குச் சென்று வர கேலாங் பாத்தா குடி நுழைவு சோதனை சாவடியும், ஜொகூர் பாரு குடிநுழைவுச் சோதனை சாவடியும் அமைந்துள்ளன. ஜொகூர் பாலம் வழியாக சிங்கப்பூருக்கு வேலைக்கு செல்வோரின் எண்ணிக்கையே அதிகமாக உள்ளது. பொது போக்குவரத்தை பயன்படுத்துவோர் ஒரு புறமிருக்க நாள் தோறும் ஆயிரக்கணக்கான மோட்டார் சைக்கிளோட்டிகள் தங்களது உயிரை பணயம் வைத்து வேலைக்கு சென்று வருவதைக் காண முடிகின்றது. தூக்கம் பற்றாக்குறையால் இவ்வாண்டு கடந்த ஆறு மாத்ங்களில் குறைந்தது ஆறு இந்திய இளைஞர்கள் சிங்கப்பூருக்கு வேலைக்கு தங்கள் மோட்டார் சைக்கிள்களில் செல்லும் போது விபத்திற்குள்ளாகி மரண மடைந்த செய்திகளை கேள்விப்பட்டிருக்கின்றோம். விபத்து மரணங்களில் பெரும்பாலும் தூக்கமின்மையால் ஏற்படும் மரணங்கள் என கூறப்படுகின்றது. குறிப்பிட்ட நேரத்தில் வேலைக்குச் சென்று வர மோட்டார் சைக்கிளே வசதி என அவர்கள் கருதுகிறார்கள். அது நியாயமாக இருந்தாலும் தங்கள் அன்புக் குரியவர்கள் தினமும் சிங்கப்பூருக்கு வேலைக் குச் சென்று திரும்பும் வரை வீட்டில் கண் விழித்து காத்திருக்கும் பெற்றோர்கள், குடும்பத் தலைவிகள், பிள்ளைகள் மன நிலையையும் கொஞ்சம் ஆராய்ந்தால் அவர்களும் பதட்டத்துடனேயே காணப்படுவதை காண முடிகிறது. இந்நிலையில் மோட்டார் சைக்கிளோட்டிகளின் ஆபத்தான பயணத்தைக் கண்டவர்களில் அதனில் பயணிக்க விரும்பாமல் பொது போக்கு வரத்தை பயன் படுத்தி தினமும் வேலைக்கு சென்று வரும் ஒரு சிலர் அதன் மூலம் ஏற்படும் சிரமங்கள் குறித்தும் கருத்துரைத்தனர். டி.விஜயன் (வயது 46) கடந்த 18 ஆண்டுகளாக சிங்கப்பூர் பி.எஸ்.ஏ துறை முகத்தில் டிரைவராக பணியாற்றி வரும் பெர்லிங்கைச் சேர்ந்த டி.விஜயன் மோட்டார் சைக்கிளின் ஆபத்தை உணர்ந்து தினமும் பொது போக்குவரத்தை பயன்படுத்தி வருவதாக குறிப்பிட்டார். தினமும் இரவு 7.30 மணி வேலைக்கு பிற்பகல் 3 மணிக்கு வீட்டை விட்டு வெளியேறும் டி.ராஜன் மறு நாள் காலை 7.30 மணிக்கு வேலை முடிந்து வீடு திரும்பும் போது காலை 11 மணி சில வேளைகளில் நண்பகல் 12 மணியாகிவிடும் என்றார். இந்நிலையில் ஒரு நாளைக்கு சுமார் 3 மணி நேரமே தூங்க முடிவதாக குறிப்பிட்ட அவர் இரு குடி நுழைவாயில்களிலும் நெரிசலைக் குறைக்க அதிகாரிகள் நடவடிக்கை எடுப்பார்களேயானால் எங்களுக்கு குறைந்தது மேலும் 3 மணி நேரம் நெரிசலிலிருந்து விடு பட முடியும் என டி.ராஜன் குறிப்பிட்டார். பி.விவேகானந்தன் (வயது 30) தம்போய் பெர்லிங்கைச் சேர்ந்த பி.விவேகானந்தன் சிங்கப்பூரில் தொழில் நுட்பளாரக கடந்த எட்டு ஆண்டுகளாக பணியாற்றுகிறார். இரவு 8 மணியி லிருந்து காலை 8 மணி வரையில் இவரது பணியாக இருந்தாலும் மாலை 4 மணிக்கே வேலைக்காக வீட்டை விட்டு வெளியேற வேண்டியுள்ளதாக குறிப்பிட்டார். ஜொகூர்பாரு, உட்லண்ட்ஸ் சோதனை சாவடிகளைக் கடக்க மட்டும் சில வேளைகளில் இரண்டு மணி நேரத்திற்கு மேலாகிறது என குறிப்பிட்ட பி. விவேகானந்தன் மோட்டார் சைக்கிள் விபத்துக்களை அடிக்கடி பார்த்து தான் நெரிசலில் சிக்கினாலும் பொது போக்கு வரத்தையே பயன் படுத்திக் கொள்ள முடிவு செய்ததாகவும் குறிப்பிட்டார். தனது சகோதரர்கள் ஐவர் தினமும் சிங்கப்பூருக்கு மோட்டார் சைக்கிள்களில் சென்று வரும் வேளையில் ஏற்கெனவே மோட்டார் சைக்கிள் விபத்தில் சிக்கி பயம் ஏற்பட்டதால் வேலைக்கு தற்போது பஸ்ஸையே பயன் படுத்துவதாக அவர் குறிப்பிட்டார். எஸ்.முருகன் (வயது 34) சிங்கப்பூர் புக்கிட் தீமாவிலுள்ள நிறுவனத்தில் பணியாற்றி வரும் பாண்டானைச் சேர்ந்த எஸ்.முருகன் கடந்த எட்டு ஆண்டுகளாக வேலைக்கு பொது போக்கு வரத்தையே பயன்படுத்துவதாக குறிப்பிட்டார். சோதனை சாவடிகளிலும் போக்கு வரத்திலும் ஏற்படும் பெரும் நெரிசலை குறைக்க முடிந்தால் வேலைக்கு சென்று வருவோரின் நேரம் மிச்சமாகும். ஆனால் தற்போது சாவடிகளில் கூடும் கூட்டத்தைப் பார்த்தால் எந்தக் காலத்திலும் இந்த நெரிசலை குறைக்க முடியாது என தனது மன வருத்தத்தை வெளி படுத்திய எஸ். முருகன் நல்ல வேளை நல்ல சம்பளம் காரணமாகவே எவ்வளவு மன அழுத்தம் இருந்தாலும் சிங்கப்பூருக்கு வேலைக்காக சென்று வருவதாக குறிப்பிட்டார். எனினும் தற்போது வேலை பெர்மிட் இருக்கின்ற காரணத்தால் சிங்கப்பூரிலேயே பெரும்பாலும் தங்க முடிவு செய்துள்ளதாக குறிப்பிட்ட அவர் சாதாரண வேலைக்காக மலேசிய இந்தியர்கள் சிக்கப்பூருக்கு வேலை தேடி வருவதை தான் விரும்பவில்லை எனவும் எஸ்.முருகன் குறிப்பிட்டார். ஜி.சிவசங்கர் (வயது 41) ஸ்கூடாயில் வாழும் ஜி.சிவசங்கர் சிங்கப்பூர் ஊட்லண்ட்சிலுள்ள மினி மார்க்கெட்டில் பணியாற்றி வருகின்றார். இரு சோதனை சாவடிகளில் ஏற்படும் நெரிசலைத் தவிர்க்க அடிக்கடி பாலாத்தை நடந்துச் சென்றே கடப்பதாக குறிப்பிட்ட ஜி.சிவசங்கர் தனது குடும்பம் பினாங்கில் இருப்பதாக குறிப்பிட்டதோடு தான் மட்டும் தனியாக இங்கிருந்த குடும்பத்திற்காக வேலை பார்த்து வருவதாக குறிப்பிட்டார். சோதனை சாவடிகளில் விடுமுறைக் காலம் சனி, ஞாயிற்றுக்கிழமைகளில் அதிக நெருக்கடி ஏற்படும் வேளையில் சிங்கப்பூரில் தன்னைப் போன்று தினமும் வேலைக்கு சென்று வருவோரின் நிலையை அறிந்து அவர்களுக்கு தனி வழி ஏற்படுத்திக் கொடுக்க வேண்டும் என ஜி.சிவசங்கர் கேட்டுக் கொண்டார். எம்.மதன் ராஜ் (வயது 23) கடந்த ஐந்தாண்டுகளாக சிங்கப்பூர் தஞ்சோங் பகாரில் பாதுகாப்பு அதிகாரியாக பணியாற்றும் எம்.மதன் ராஜ் இரவு 8 மணியிலிருந்து மறு நாள் கலை 8 மணிவரை தனது வேலை நேரம் என குறிப்பிட்டதோடு தனது பணிக்காக மாலை 4 மணிக்கு வீட்டிலிருந்து புறப்படுவதோடு மறுநாள் காலை 11 மணிக்கு மேல் தான் வீடு திரும்ப முடியும் என குறிப்பிட்டார். தினமும் மூன்று அல்லது நான்கு மணி நேரமே தனது தூக்கம் என்ற அவர் சோதனை சாவடிகளில் ஏற்படும் நெரிசலை தவிர்க்க இரு நாட்டு அரசாங்கங்களும் ஏதாவது செய்யுமாறு கேட்டுக் கொண்டார். ச.தேவன் (வயது 45) சிங்கப்பூர் அங்கமோக்கியாவில் பாதுகாவலராக பணியாற்றும் ச.தேவன் குடும்பத்தை கரை சேர்க்கும் பொருட்டு பேராக்கிலிருந்து வேலை தேடி இங்கு வந்ததோடு கடந்த ஐந்தாண்டுகளாக ஜொகூர் பாருவில் தங்கி சிங்கப்பூரில் வேலை செய்து வருவதாக குறிப்பிட்டார். முடிந்த அளவு சோதனை சாவடி களிலுள்ள அனைத்து முகப்பிடங்களும் திறந்து விடுவதன் மூலம் சோதனை சாவடிகளில் ஏற்படும் நெரிசலை குறைக்க முடியும் என்ற அவர் போக்கு வரத்து நெரிசலை குறைக்க சாலை போக்கு வரத்து அதிகாரிகள் பாலத்தில் நிரந்தரமாக நிறுத்தப்பட்டிருக்க வேண்டும் எனவும் கேட்டுக் கொண்டார். டி.விக்னேஸ்வரன் (வயது 25) கூலாயை சேர்ந்த டி.விக்னேஸ்வரன் தான் தோக் செங் மருத்துவமனையில் துப்புரவு பணி அதிகாரியாக பணியாற்றும் வேளையில் போக்கு வரத்து நெரிசல்கள் காரணமாக பல வேளைகளில் குறிப்பிட்ட நேரத்திற்குள் வேலைக்கு செல்வதில் ஏற்பட்ட சிரமத்தை பகிர்ந்துக் கொண்டார். எம்.தியாகு (வயது 28) டி.விக்னேஸ்வரன் போன்று அதே பணியை மேற்கொண்டுள்ள ஜொகூர் பாருவின் எம்.தியாகு வேலைக்கு போய் வருவதே ஒரு போராட்டமாகி விட்டதாக குறிப்பிட்டார். எம்.கேசவன் (வயது 28) சிலாங்கூர் ரவாங்கைச் சேர்ந்த எம்.கேசவன் நான்காண்டுகளாக பாதுகாப்பு அதிகாரியாக வேலை பார்த்து வருவதாக குறிப்பிட்டார். தினமும் 12 மணி நேர வேலை ஆனால் தூங்கும் நேரம் சுமார் 4 மணி நேரம் தான் அரசாங்கம் மக்களின் சுமையை கண்டு போக்கு வரத்து நெரிசலை குறைக்க உரிய நடவடிக்கை எடுக்க வேண்டும் என எம்.கேசவன் கேட்டுக் கொண்டார். பேட்டி கண்டவர்களில் பெரும் பாலோர் அரசாங்கம் முன்பு அறிவித்தது போல் சிங்கப்பூர் ஜொகூருக்கான எல்ஆர்டி ரயில் சேவையை அமல் படுத்த வேண்டும் என வலியுறுத்தினர். அதே போல் தற்போது உட்லண்ட்ஸ் வரையிலான ரயில் சேவையை மேலும் அதிகரிப்பதுடன் 5 வெள்ளி கட்டணத்தை குறைக்க வேண்டும் எனவும் கேட்டுக் கொண்டனர். அது மட்டுமின்றி அனைத்து முகப்பிடங்களும் எப்போதும் திறந்து வைப்பதுடன் சிங்கப்பூர் ஜொகூர் பாலத்தை மேலும் விரிவு படுத்த வேண்டும் என கேட்டுக் கொண்டனர். மூன்றாவது பாலத்தை உருவாக்க இரு நாடுகளும் முடிவு செய்ய வேண்டும் எனவும் சிலர் கேட்டுக் கொண்டனர். நல்ல வருமானத் திற்காக சிங்கப்பூரில் வேலை செய்வது ஒரு புறம் இருந்தாலும் மன உளைச்சலும் அவர்களை தாக்கவே செய்துள்ளதை காண முடிந்தது.


தேசவிரோதிகளுடன் காங். கூட்டணி என்று அமித்ஷா புலம்புவது சரியா?

கர்நாடகா தேர்தலில் காங்கிரஸ் கட்சி தேசவிரோத சக்திளுடன் கூட்டணி அமைத்து போட்டியிட்டது என்று பாஜக தலைவர் அமித்ஷா கூறியிருக்கிறார். அதுமட்டுமின்றி, அந்தக் கட்சி தோற்றுவிட்டது. கடந்த தேர்தலில் 122 இடங்களில் வெற்றிபெற்ற கட்சி 78 இடங்களைத்தான் பெற்றிருக்கிறது. தோற்ற கட்சி கொண்டாடலாமா? என்றும் கேட்கிறார்.

இதெல்லாம் உண்மையா? கர்நாடகா தேர்தலில் காங்கிரஸ் கட்சி தனித்தே போட்டியிட்டது. அப்படி இருக்கும்போது, தேசவிரோத சக்திகளுடன் கூட்டணி அமைத்து போட்டியிட்டதாக கூறுகிறாரே எப்படி? அந்த சக்தி யாராக இருக்கும்? ஒருவேளை, லிங்காயத்துகளை கூறுகிறாரோ? அவர்கள்தான் இந்து மதத்தில் இருந்து விலக விரும்பினார்கள். அவர்கள் கோரிக்கையை சித்தராமையா அங்கீகரிப்பதாக அறிவித்தார். இந்து மதத்துக்கு விரோதமாக பிரிந்த வர்களை தேசவிரோதி என்கிறாரோ. இந்து மதத்துக்கு விரோதமாக பேசினாலே தேசவிரோதிகள் என்று பேசியே கூறுபோடுவதை எப்போது பாஜக நிறுத்தப்போகிறதோ?

அடுத்து, 122 இடத்தை வென்ற காங்கிரஸ் 78 இடங்களைத்தான் பெற்றிருக்கிறது இதை எப்படிக் கொண்டாடலாம் என்று கேட்கிறார். அமித்ஷா கூறுவது சரி என்றால், 2014 மக்களவைத் தேர்தலில் பாஜக 17 தொகுதிகளைக் கைப்பற்றியது. 43 சதவீத வாக்குகளைப் பெற்றது. இது சட்டமன்ற இடங்களில் 136 தொகுதிகளுக்கு சமம். ஆனால், இந்த சட்டமன்றத் தேர்தலில் 104 இடங்களைப் பெற்று, வெறும் 36 சதவீத வாக்குகளை மட்டுமே பெற்றுள்ளது அதுமட்டுமின்றி 34 தொகுதிகளில் பாஜக டெபாசிட்டை இழந்திருக்கிறது. அதிலும் 12 இடங்களில் வெறும் 5 ஆயிரம் வாக்குகளுக்கு கீழ் பெற்றிருக்கிறது இதைப் போய் பாஜக வெற்றிபெற்றிருப்பதாக அமித்ஷா கூறுகிறார் என்றால் யாரை ஏமாற்றப் பார்க்கிறார்.

அதேசமயம், காங்கிரஸ் கட்சி 38 சதவீத வாக்குகளைப் பெற்றிருக்கிறது. 78 தொகுதிகளில் மட்டுமே வெற்றிபெற்றாலும் எந்த தொகுதியிலும் அது டெபாசிட்டை இழக்கவில்லை. இதைவைத்தே பெரும்பான்மையாக மக்கள் எந்தக் கட்சியை ஆதரித்திருக்கிறார்கள் என்பதை சிறு குழந்தைகள்கூட புரிந்துகொள்ளும். ஆனால், தோல்வியை திசைமாற்றவும், நீதிமன்றத்தில் வாங்கிய அடிகளால் ஏற்பட்ட அவமானத்தை மறைக்கவுமே அமித்ஷா இப்போது புலம்புகிறார். பாவம், அவர் புலம்பித்தானே ஆகவேண்டும். 2019 தேர்தலில் பாஜக வெற்றி பெறும் என்றுவேறு சொல்லியிருக்கிறார். நிச்சயமாக 2 தொகுதிகள் பாஜகவுக்கு உண்டு என்கிறார்கள் கர்நாடகா மக்கள்.


`நம்ம பிரதமர் மோடிக்கு நோபல் பரிசு கிடைக்கணும்; உதவி பண்ணுங்க' - மக்களிடம் கோரும் தமிழிசை

உலகிலேயே மிகப்பெரிய சுகாதார திட்டத்தை அறிமுகப்படுத்திய பிரதமர் மோடிக்கு 2019-ம் ஆண்டுக்கான நோபல் பரிசுக்கு பரிந்துரைக்க தன்னோடு இணைந்து கைகோருங்கள் என அழைப்பு விடுத்துள்ளார் பா.ஜ.க மாநிலத் தலைவர் தமிழிசை சௌந்தரராஜன்.

தேசிய மருத்துவக் காப்பீட்டுத் திட்டமான `ஆயுஷ்மான் பாரத்' என்ற புதிய திட்டத்தைப் பிரதமர் நரேந்திர மோடி நேற்று தொடங்கி வைத்தார். `உலகிலேயே, ஒரு நாட்டு அரசின் சார்பாக அந்நாட்டு மக்களின் மருத்துவ சேவைக்காகத் தொடங்கப்பட்ட மிகப்பெரிய திட்டம் இது என்றும் இந்தக் காப்பீட்டுத் திட்டத்தின் மூலம் நாட்டில் உள்ள 50 கோடிக்கும் அதிகமான ஏழைக் குடும்பங்கள் பயன்பெறும் வகையில் இலக்கு நிர்ணயிக்கப்பட்டுள்ளது' என்றும் விழாவில் பிரதமர் மோடி பேசினார். அதோடு, இத்திட்டத்தில் ஒரு குடும்பத்துக்கு ஆண்டுக்கு ரூ.5 லட்சம் வரை மருத்துவக் காப்பீடு வழங்க நிர்ணயம் செய்யப்பட்டுள்ளது எனவும் தெரிவித்தார்.

இந்நிலையில், உலகிலேயே மிகப்பெரிய சுகாதார திட்டத்தை அறிமுகப்படுத்திய பிரதமர் மோடிக்கு 2019-ம் ஆண்டுக்கான நோபல் பரிசுக்கு பரிந்து ரைக்க வேண்டும் எனப் பா.ஜ.க மாநிலத் தலைவர் தமிழிசை சௌந்தரராஜன் தெரிவித்துள்ளார். இதுதொடர்பாக அவரது ட்விட்டர் பக்கத்தில், `உலகில் மிகப்பெரிய சுகாதாரத் திட்டத்தை அறிமுகப்படுத்திய பிரதமர் நரேந்திர மோடிக்கு 2019-ம் ஆண்டுக்கான நோபல் பரிசுக்கு பரிந்துரைக்க தன்னோடு இணைந்து கைகோருங்கள். `பிரதான் மந்திரி ஜான் ஆரோக்கிய யோஜனா' திட்டத்தால் ஏழை எளிய மக்களும் தரமான சுகாதார சேவைகளை பெறுவது உறுதியாகியுள்ளது' எனப் பதிவிட்டுள்ளார்.


சுப்பிரமணிய சாமிக்கு பதிலடி கொடுத்த தயா அழகிரி..!

மனநோயாளிகளுக்கு பதில் சொல்ல விருப்பம் இல்லை என சுப்பிரமணிய சாமிக்கு மு.க.அழகிரி மகன் தயா அழகிரி பதிலடி கொடுத்துள்ளார்.
முன்னதாக, நேற்று சென்னையில் செய்தியாளர்களை சந்தித்த பாஜக மூத்த தலைவர் சுப்பிரமணிய சுவாமி, திமுகவின் அடுத்த தலைவர் மு.க.ஸ்டாலின் தான் என்றும், அழகிரியால் இட்லி கடை மட்டும் தான் வைக்க முடியும் என்றும் தெரிவித்திருந்தார். இந்நிலையில், அண்மையில் திராவிடர் கழகத் தலைவர் கி.வீரமணியை கடுமையாக விமர்சித்த தயா அழகிரி, சுப்பிரமணிய சுவாமியின் விமர்சனங்களுக்கு எல்லாம் பதில் சொல்ல மாட்டார் என கடும் கண்டனம் எழுந்தது.
மேலும், இதுகுறித்து தயா அழகிரி டிவிட்டர் பதிவிலும் நேரடியாக பலர் கேள்வி எழுப்பினர். இதையடுத்து, அந்த கேள்விகளுக்கு பதிலளிக்கும் விதமாக ‘மனநோயாளிகளுக்கு பதில் சொல்ல விருப்பம் இல்லை’ என தயா அழகிரி தெரிவித்துள்ளார்.


GM KLANG DEEPAVALI PROMOTIONS 2021

GM KLANG DEEPAVALI PROMOTIONS 2021


மெக்சிகோ எல்லையில் ராணுவத்தை நிறுத்த அமெரிக்க அதிபர் டிரம்ப் முடிவு

வாஷிங்டன்:
அமெரிக்காவை ஒட்டி தென் பகுதியில் மெக்சிகோ நாடு உள்ளது. இங்கிருந்து பல்லாயிரக்கணக்கானோர் எல்லை தாண்டி வந்து அமெரிக்காவில் வசித்து வருகிறார்கள். இதனால் அமெரிக்காவில் பல்வேறு சிக்கல்கள் ஏற்படுகிறது. இந்த ஊடுருவலை தடுப்பதற்காக ஏற்கனவே மொத்தம் உள்ள 3145 கிலோ மீட்டர் எல்லையில் சில பகுதிகளில் தடுப்பு சுவர் அமைக்கப்பட்டுள்ளது.
மேலும் மீதி உள்ள தூரத்துக்கு தடுப்பு சுவர் அமைக்கப்படும் என்று அதிபர் டொனால்டு டிரம்ப் அறிவித்து இருந்தார். இதற்கு மெக்சிகோ நாடு கடும் எதிர்ப்பு தெரிவித்தது. அதையும் மீறி தடுப்பு சுவர் கட்டுவதற்கு ஏற்பாடுகள் நடந்து வருகிறது.

அதற்கு முன்னதாக எல்லை முழுவதும் ராணுவத்தை நிறுத்த அதிபர் டொனால்டு டிரம்ப் முடிவு செய்துள்ளார். விரைவில் இதற்கான திட்டங்களுக்கு செயல் வடிவம் கொடுக்கப்பட்டு எல்லை பாதுகாப்பு பணி ராணுவத்தின் வசம் ஒப்படைக்கப்படும் என்று அவர் அறிவித்துள்ளார். இதற்கும் மெக்சிகோ நாடு கடும் எதிர்ப்பு தெரிவித்து இருக்கிறது.


விலைக் கட்டுப்பாடா? கட்டுப்படுத்தப்பட்ட விலைகளா? பெருநாள் காலங்களில் அதிகப்பட்ச விலை அவசியமா?

 மலேசியாவில் கொண்டாடப்படும் ஒவ்வொரு பெருநாளின் போதும், பெருநாளுக்கான அதிகப்பட்ச விலை (SHMMP) நிச்சயமாக அறிவிக்கப்படும். கட்டுப்படுத்தப்பட்ட பொருட்களின் விலை (SHMMP) பட்டியலிடப்படும். அப்பெருநாளுக்கான அதிகப்பட்ச விலையும் அதன் அமலாக்கத் தேதியும் அறிவிக்கப்படும்.

மேற்குறிப்பிட்ட பட்டியலில் எந்த பொருட்கள் உள்ளடங்கி யுள்ளன என்பதோடு, அப்பொருட்களின் அதிகப்பட்ச விலையை அறிந்து கொள்ள பயனீட்டாளர்களும் வியாபாரிகளும் மிகவும் ஆவலுடன் காத்திருப்பர். இதில் பயனீட்டாளர்கள் மிகவும் மகிழ்ச்சியாக இருக்கலாம், ஆனால், வியாபாரிகளுக்கு அந்த மகிழ்ச்சி இருக்காது. எத்தனை பொருட்கள் கட்டுப்படுத்தப்பட்ட பொருட்களாக அறிவிக்கப்படவுள்ளன. அது எத்தனை நாட்களுக்கு அமலில் இருக்கும் என அரசியல் தலைவர்கள் குறிப்பாக எதிர்க்கட்சி தலைவர்கள் மிகவும் ஆவலுடன் காத்திருப்பர்.

பயனீட்டாளர்களும் வியாபாரிகளும் பல்வேறு பிரச்சினை களுக்கு ஆளாகாமல் இருப்பதற்கு, இவ்விவகாரத்திற்கு விரிவான முறையில் உடனடி தீர்வு காண வேண்டும் என அரசாங்கம் விரும்புகிறது. கடந்த 2010ஆம் ஆண்டின் புள்ளிவிவரப்படி, ஒவ்வொரு பெருநாள் காலத்தின்போதும் (SHMMP) திட்டத்தின் கீழ் அதிகப் பட்சமாக 32 பொருட்கள் அடங்கியிருக்கும்.இதில் 2021ஆம் ஆண்டு நோன்புப் பெருநாளும் அடங்கும். 2021ஆம் ஆண்டிலும் 2019ஆம் ஆண்டிலும் அந்த விலை கட்டுப்பாடு 30 நாட்கள் வரை நீட்டிக்கப்பட்டது.

பல்வேறு தரப்பினரை உள்ளடக்கிய வியாபாரிகள், பயனீட்டாளர்கள் என 1,074 பேரிடம் மேற்கொள்ளப்பட்ட ஓர் ஆய்வின்போது, திட்டம் தொடரப்படும்போது, அடிப்படை தேவைக்கு பயன்படுத்தப்படும் பொருட்களின் எண்ணிக்கையை சிறியதாக்கும் வகையில் மாற்றம் செய்யப்பட வேண்டும் என தெரிவிக்கப்பட்டது. பயனீட்டாளர்களும் வியாபாரிகளும் உண்மையிலேயே விலை கட்டுப்பாடு இருக்க வேண்டும். மாறாக, கட்டுப்படுத் தப்பட்ட விலைகளாக இருக்கக் கூடாது என்றே விரும்புகின்றனர்.

விலை கட்டுப்பாட்டு என்பது குறிப்பிட்ட பொருட்களின் விலையை நிர்ணயிப்பதாகும். இதனை அனைத்து வியாபாரி களும் அவசியம் கடைப்பிடிக்க வேண்டும். இதன்வழி பயனீட்டாளர்களுக்கு நிலையாக பொருட்கள் கிடைப்பதற்கும் வியாபாரிகள் போட்டி போட்டுக் கொண்டு விலையை உயர்த்துவது தடுத்து நிறுத்தப்படும் வேளையில், இது பயனீட்டாளர்களுக்கு நன்மையை ஏற்படுத்திக் கொடுக்கும். சில கடைக்காரரர்கள் இதற்கு முன்பு அதிகப்பட்ச விலைக்கும் குறைவாக பொருட்களை விற்பனை செய்து வந்த வேளையில், சிலர் அவற்றை இன்னும் அதிக விலைக்கு விற்பனை செய்து வருவதும் சில பயனீட்டாளர்களுக்குத் தெரியாது. ஏன் இருக்கக் கூடாது? அதிகப்பட்ச விலை என்பது சட்டப்படி நிர்ணயிக்கப் பட்ட விலையாகும்.

எல்லா வியாபாரிகளும் பொருட்களை அதிகப்பட்ச விலைக்கு குறைக்கும் - உயர்த்தும் நேரத்தில், பயனீட்டாளர்களுக்கு வேறு வழியில்லை. அது பின்னர் அவர்களே விலையை நிர்ணயிப் பபதாக மாறி விடும். விலை கட்டுப்பாடு என்பது பயனீட்டாளர், வியாபாரிகளின் நலன் கருதி குறிப்பிட்ட ஒரு பொருள் கட்டுப்படுத்தப்பட்ட  பொருளாக விற்பனை செய்யப்படும். பயனீட்டாளர்கள் தங்கள் வசதிக்கு ஏற்ப பொருட்களை வாங்கும் வகையில் அவை நியாயமான விலையில் விற்பனை செய்யப்படுவதை மொத்த விற்பனையாளர்களும் சில்லறை வியாபாரிகளும் உறுதிப்படுத்த வேண்டும்.

தேவைகளுக்கும் சந்தைக்கும் ஏற்ப விலையை நிர்ணயிப் பதே ஆரோக்கியமான சுயேச்சை சந்தையாகும். அறிவுசார்ந்த பயனீட்டாளர்கள் சொந்தமாக மாற்றுப் பொருளைத் தேர்வு செய்து கொள்வர். வழக்கத்திற்கு மாறான நிலையில், முக்கியப் பொருட்கள் குறைந்தாலோ, அதிக லாபம் ஈட்ட முயன்றாலோ, வியாபாரிகள் பொருட்களை ஒளித்து வைத்தாலோ அரசாங்கம் 2011ஆம் ஆண்டு விலை கட்டுப்பாடு, அதிக லாப ஈட்டுக்கு எதிரான சட்டம், 1961ஆம் ஆண்டு விநியோகக் கட்டுப்பாடு சட்டம், 2010ஆம் ஆண்டு போட்டியிடும் சட்டத்தின் கீழ் நடவடிக்கை எடுக்கப்படும்.

மலேசிய குடும்பமாக விளங்கும் நாம் நாட்டிற்கு நல்லதையே  சிந்திப்பதற்கான நேரம் வந்துவிட்டது. நாட்டில் பொருட்கள் விலையையும் பொருள் விலையையும் நிலைநிறுத்த சந்தையில் ஆரோக்கியமான முறையில் பொருட்களை வாங்க இந்த கோவிட் தொற்று காலம் வழிவகுக்கும்.


வாராந்திர அடிப்படையில் விலை நிர்ணயம்.

பெட்டாலிங்ஜெயா, மே 12- வாராந்திர அடிப்படையில் எரிபொருள் விலைகளை நிர்ணயிக்கும் நடைமுறை, நாடு முழுவதும் சில்லறை விற்பனையாளர்கள் மீது பெரும் தாக்கத்தை ஏற்படுத்தி இருப்பதால், ஆயிரக் கணக்கான தொழிலாளர்கள் வேலை இழக்கக்கூடும் என மலேசிய பெட்ரோல் வர்த்தகர்கள் சக்கத்தின் (பிடிஏஎம்) தலை வர் கைருல் அனுவார் கூறுகிறார். தங்களுடைய பெட்ரோல் வர்த்தகத்தில் மாதந்தோறும் ஏற்படும் செலவுகளைக் குறைக்க இந்த விற்பனையாளர்கள் எடுக்க வேண்டிய கடுமையான ஆனால் தேவையான நடவடிக்கை இதுவாகும் என்று அவர் தெரிவித்தார். செலவு ஒரு பிரச்சினையாக தொடர்ந்தால், முழு சுய சேவையை நாங்கள் அமல்படுத்த நேரிடும். இதனால் 14,000 பேர் வேலை இழப்பர் என கைருல் கூறியதாக அந்த நாளிதழ் தெரிவித் தது. நாடு தழுவிய நிலையில் 3,500 பெட்ரோல் நிலை யங்கள் உள்ளன. இவற்றில் 50,000 பேர் வேலை செய் கிறார்கள். இவர்களில் 14,000 பேர் வாகனங்களுக்கு எரிபொருள் நிரப்பும் உதவியாளர்களாவர் என்றும் அவர் குறிப்பிட்டார். பெட்ரோல் நிலையங்களில் வேலை செய்வோரில் 21 விழுக்காட்டினர் மட்டுமே அந்நியத் தொழிலாளர்கள் என்பதும் எஞ்சியவர்கள் உள் நாட்டினர் என்பதும் பிடிஏஎம் நாடு தழுவிய நிலையில் நடத்திய ஓர் ஆய்வின் வழி தெரிய வருகிறது. இதனிடையே, மாதாந்திர அடிப்படையில் விலைகளை நிர்ணயிக்கும் நடைமுறை 2014 டிசம்பர் மாதம் அமலுக்கு வந்த தில் இருந்து ஷெல், பெட்ரோன், பெட்ரோனாஸ், பிஎச்பி, கால்டெக்ஸ் போன்ற நிறுவனங் களின் 30 முதல் 40 விழுக்காட்டு வரையிலான பெட்ரோல் நிலையங்கள் நட வடிக்கைகளை நிறுத்திக் கொண்டிருப்பதாக கைருல் குறிப்பிட்டார். இந்த சூழ்நிலை ஏப்ரல் மாதம் முதல் தேதி தொடக்கம் வாராந்திர அடிப்படையிலான விலை நிர் ணயம் அமலுக்கு வந்ததை தொடர்ந்து மேலும் மோச மடைந் திருக்கிறது. இந்தப் போக்கு நீடித் தால் மேலும் பல வர்த்தகர்கள் தங்களுடைய வியாபாரத்தை கைவிடக்கூடும் என நாங்கள் கவலைப்படுகி றோம் என்று கைருல் கூறியதாக தி ஸ்டார் தெரிவித்தது.


சூரிய மண்டலத்துக்கு வெளியே புதிய கிரகம்

பாஸ்டன், ஜன.,

நாசாவின் டி.இ.எஸ்.எஸ். என்ற செயற்கைகோள் சமீபத்தில் சூரிய மண்டலத்துக்கு அப்பால் புதிய கிரகத்தை கண்டுபிடித்துள்ளது. இது மிகச்சிறிய கிரக மாகும். அமெரிக்காவின்  நாசா மையம் விண்வெளியில் புதிய கிரகங்களை கண்டுபிடிக்கவும் ஆய்வு மேற்கொள்ளவும் கடந்த ஆண்டு ஏப்ரலில் டி.இ.எஸ்.எஸ். என்ற செயற்கைகோளை விண்ணுக்கு அனுப்பியது.

இந்த செயற்கைகோள் சமீபத்தில் சூரிய மண்டலத்துக்கு அப்பால் புதிய கிரகத்தை கண்டு பிடித்துள்ளது. இது மிகச் சிறிய கிரகமாகும். இக்கிரகம் பூமியில் இருந்து 53 ஒளி ஆண்டுகள் தூரத்தில் உள்ளது. இதற்கு எச்டி 21749 பி என பெயரிடப்பட்டுள்ளது. இந்த கிரகத்தின் அருகே அதிக வெளிச்சத்துடன் கூடிய நட்சத்திரம் காணப்படுகிறது. இது குளிர்ச்சியான கிரகம். பூமியை விட 3 மடங்கு பெரியதாக உள்ளது. இந்த கிரகத்தில் பாறைகள் உள்ளன.

எனவே உயிரினங்கள் வாழ தகுதியுடையவை. இங்கு அதிகளவில் கியாஸ் நிரம்பியுள்ளது. நெப்டியூன் மற்றும் யுரேனஸ் கிரகங்களை போன்று அடர்த்தியான வளி மண்டலத்தால் ஆனது. இங்கு அதிக அளவு நைட்ரஜன் வாயு உள்ளது. எனவே இங்கு தண்ணீர் இருக்க வாய்ப்பு உள்ளது என்று மசாசூ செட்ஸ் தொழில்நுட்ப நிறுவனத்தின் ஆராய்ச்சியாளர் டயானா டிரகோமர் தெரிவித்துள்ளார்.  டி.இ.எஸ்.எஸ். விண்கலம் கடந்த 3 மாதங்களில் 3 புதிய கிரகங்களை கண்டுபிடித்து சாதனை படைத்துள்ளது.


மலேசியாவில்  மரணித்த பாண்டியனின் பிரேதம் தமிழகத்திற்கு அனுப்பி வைக்கப்படும்.

(பெருஜி பெருமாள்) கோலாலம்பூர், தமிழகத்தின் ஐயனார் வயலை சேர்ந்த 40 வயது பாண்டியன் சுப்பிரமணியம் என்பவர் சுற்றுலா விசாவின் பேரில் குறுகிய கால வருகை மேற் கொண்டிருந்தார். செந்தூல் ஜாலான் கோவில் ஹிலிர் பகுதியில் ஒரு வாடகை வீட்டில் தங்கியிருந்த இவருக்கு காய்ச்சல் கண்டது. பிறகு நெஞ்சு வலி யால் பாதிக்கப்பட்டார் என்றும் கூறப்பட்டது. நேற்று காலை 9.30 மணியளவில் இங்குள்ள பொதுமக்களில் ஒருவர் பாண்டியன் இறந்து கிடக்கிறார் என்ற தகவலை மலேசிய உலக மனித நேய கழ கத்தின் தலைவர் த.கமலநாதனுக்கு, 016-9744404 என்ற எண்ணில் தெரிவித்தார். உடனடியாக ஆம்புலன்ஸ வாகனத்திற்கு ஏற்பாடு செய்யப்பட்டது. போலீசாரும் வந்து பிரேதத்தை பரிசோதனை செய்தனர். தமிழகத்தில் உள்ள பாண்டியன் குடும்பத் தினருக்கும் தகவல் பறந்தது. த.கமலநாதன் பாண்டியனின் துணைவியார் கனகவல்லியிடம் விவரத்தை தெரிவித்தார். தனது கணவரின் உடலை தயவு செய்து தமிழகத்திற்கு அனுப்பி வையுங்கள் என்று கனகவல்லி கண்ணீர் மல்க த.கமலநாதனிடம் மன்றாடினார். பிரேதத்தை பத்திரமாக தமிழகத்திற்கு அனுப்பி வைக்க மலேசிய உலக மனிதநேய கழகம் மளமளவென காரியங்கள் ஆற்றி வருகிறது.


கிள்ளான், டிச.9-

மலேசிய நாட்டில் வீணை இசையைத் தொடர்ந்து அடுத்த தலைமுறைக்குக் கொண்டு செல்லவும் இளைஞர்களுக்கு அதன் மீதான ஆர்வத்தைத் தூண்டி அதிகரிக்கும் நோக்கிலும் முதல்முறையாக வீணை இசைக்கும் 60 மாணவர்கள் ஒன்றிணைந்து ஒரே மேடையில் இசை கச்சேரியை நடத்த உள்ளனர்.

நெஞ்சம் மறப்பதில்லை என்ற கருப்பொருளிலான இந்த இன்னிசை நிகழ்ச்சி வரும் டிசம்பர் 23ஆம் தேதி சனிக்கிழமை இரவு 7.00 மணிக்கு பெட்டாலிங் ஜெயா சிவிக் செண்டர் மண்டபத்தில் கிள்ளான் ஸ்ரீராகம் நுண்கலைப் பயிற்சி மையம் மற்றும் மக்கள் சமூகநல வாரியத்தின் ஏற்பாட்டில் நடைபெற உள்ளது.

இசைத்துறையில் ஆர்வம் கொண்டிருந்தாலும் சிலருக்கு அவர்களின் சூழ்நிலை இசையைக் கற்றுகொள்வதில் பெரும் தடையாக உள்ளது. அத்த கைய வர்களை அடையாளம் கண்டு இசைத் துறையில் கால் பதிக்க உதவும் நோக்கில் இந்த இன்னிசை நிகழ்ச்சி ஏற்பாடு செய்யப்பட்டுள்ளதாக கிள்ளான் ஸ்ரீராகம் நுண்கலைப் பயிற்சி மையத்தின் நடத்துநரும் பயிற்சி ஆசிரியருமான ஸ்ரீமதி மோகனப்பிரியா தெரிவித்தார்.

Read More: Malaysia Nanban News paper on 9.12.2017


பிரிட்டனில் ஏலத்துக்கு வரவுள்ள ஹிட்லரின் ஓவியங்கள்

லண்டன் ஜெர்மன் சர்வாதிகாரி என வருணிக்கப்படும் அடால்ஃப் ஹிட்லர் தீட்டிய ஓவியங்கள் பிரிட்டனில் ஏலத்துக்கு வரவுள்ளன. இதுகுறித்து பிரிட்டனில் உள்ள மல்லாக்ஸ் ஏல மையத்தின் ஆலோசகர் பென் ஜோன்ஸ் தெரிவித்துள்ளதாவது, ஹிட்லர் தீட்டிய 4 ஓவியங்கள் விற்பனைக்கு வந்துள்ளன. அவர் வரைந்த அந்த 4 ஓவியங்களிலும் ஏ.ஹிட்லர் என்ற அவரின் கையெழுத்து இடம்பெற்றுள்ளது. அது தவிர, 1900-ம் ஆண்டுக்கு முன்பாக ஹிட்லர் வரைந்த மேலும் 2 ஓவியங்களும் ஏலத்துக்கு வரவுள்ளன. ஆனால், அந்த 2 ஓவியங்களிலும் அவரின் கையெழுத்து இடம்பெறவில்லை. ஏலம் விடப் படவுள்ள ஒவ்வொரு ஓவியமும் 5,000 பவுண்டுகள்(இந்திய மதிப்பில் சுமார் ரூ.4.25 லட்சம்) முதல் 7,000 பவுண்டுகள்(ரூ.6 லட்சம்) வரை விலை போகும் என்று மதிப்பிடப்பட்டுள்ளது. ஹிட்லரின் ஓவியங்களை நாங்கள் ஏற்கெனவே 600 பவுண்டுகள்(ரூ.51,000) முதல் 1,200 பவுண்டுகள்(ரூ.1.02 லட்சம்) வரையிலான விலைக்கு ஏலத்தில் விற்பனை செய்துள்ளோம் என்று கூறியுள்ளார். மேலும், ஜூலை 6-ம் தேதி ஹிட்லரின் ஓவியங்கள் ஏலத்துக்கு வரவுள்ளன என்றும் ஜோன்ஸ் தெரிவித்துள்ளார். அதில், ஒரு கிராமத்தின் தெரு, ஆல்ப்ஸ் மலைப்பகுதியில் வளரும் மலர் செடி, ஹிட்லர் பிறந்த நாடான ஆஸ்திரியாவின் டர்ன்ஸ்டீன் நகர நுழைவு வாயில் தோற்றம் உள்ளிட்டவை ஏலத்துக்கு வர உள்ள ஓவியங்களில் குறிப்பிடத்தக்கவை ஆகும். ஹிட்லர் அவரது வாழ்நாளில் வாட்டர் கலர் மற்றும் ஆயில் பெயிண்டிங் முறையில் 2,000 முதல் 3,000 வரையிலான ஓவியங்களைப் படைத்திருப்பார் என்று மதிப்பிடப்பட்டுள்ளது.


உனக்கு நீயே தலைவனாக இரு! உணர்ச்சியூட்டுகிறார் புத்தர்

ஒருவன் ஆயிரம் படைகளை கூட வெற்றி கொள்ளலாம். அது மட்டுமே வீரமல்ல. எவனொருவன் தன்னைத் தானே அடக்கக் கற்றுக் கொள்கிறானே அவனே வெற்றி வீரர்களில் முதன்மையானவன். நாம் ஒவ்வொருவரும் தனக்குத் தானே தலைவனாக இருக்கக் கற்றுக் கொள்ள வேண்டும். நீயே உனக்கு தலைவனாக முடியா விட்டால் வேறு யார் தலைவனாக இருக்க முடியும்? மன அடக்கம் கைவரப்பெற்றவன் தலைமைப் பொறுப்பை ஏற்கும் தகுதி பெறுகிறான். மனிதன் தீய எண்ணத்தோடு பேசினாலும், செயல் புரிந்தாலும் வண்டிச்சக்கரம் மாடு செல்லும் திசையை நோக்கிச் செல்வது போல, துன்பம் அவனைத் தொடர்ந்து கொண்டே இருக்கும். நிலையில்லாத மனம் படைத்தவர்களும், உண்மையான அறத்தை அறியாதவர்களும், மனதில் அமைதியற்று குழம்பிக் கொண்டிருப்பவர்களும் எக்காலத்திலும் ஞானத்தை அடைய முடியாது. உண்மையான ஞானம் நம்மிடம் தோன்றி விட்டால், மனம் பூரண விடுதலை அடைந்து விடும். அப்போது சொல்லும், செயலிலும் அமைதி தவழும். வயலில் களைகள் பயிருக்கு தீமை தருவது போல, மனிதர்களுக்கு ஆசையே எல்லாத் தீமைகளையும் உண்டாக்குகிறது. எந்தக் காலத்திலும் பகைமையை பகைமையால் தணிக்க முடியாது. பகைமை அன்பால் மட்டுமே போக்க முடியும். சோம்பித் திரியாதீர்கள். காமத்தோடு புலன் இன்பங்களை நாடாதீர்கள். ஆக்கமும், கேடும் தருகின்ற இருவழிகளை ஆராய்ந்து அறிவின் துணை கொண்டு ஆக்கம் தரும் பாதையில் நடை போடுங்கள். நியாயமான முறையில் செல்வத்தை சேர்த்து, அதனைக் கொண்டு இல்லாத ஏழைகளுக்கு தானம் செய்து வாழபவன் பெரும் புண்ணியங்களைத் தேடிக் கொள்கிறான். மனிதர்கள் தங்கள் நாக்கினைக் காத்துக் கொள்வது அவசியம். அப்போது எல்லா நன்மைகளும் தானாக வந்து சேரும். உங்கள் அறிவை நீங்களே தூண்டிக் கொள்ளுங்கள். உங்கள் நீங்களே பரிசோதனை செய்யுங்கள். இதனால், வாழ்வில் உண்டாகும் துன்பங்களைத் தடுத்துக் கொள்ளும் வலிமை உண்டாகும். எந்த ஒரு நதியானாலும் ஒருவனுடைய பாவத்தைக் கழுவ முடியாது. எந்த ஒரு சடங்கும் நம்மைத் தூய்மைப்படுத்தாது. தயவு, தருமசிந்தை, அமைதி போன்ற நல்லொழுக்கங்களே நம்மை ஈடேற்றும். உலகத்தின் மீது கொண்டுள்ள அளவு கடந்த பற்றை விடுங்கள். வாழ்க்கையில் ஒருவனுடைய செல்வமோ, அதிகாரமோ அவனை மேலும் மேலும் கீழ்நிலைக்குத் தள்ளிவிடுகின்றன. "அவன் என்னை நிந்தித்தான், தாக்கினான், என் பொருளை அபகரித்தான்' என்று எண்ணிக் கொண்டே இருந்தால், எந்நாளும் பகைமை தீர்வதில்லை. அத்தகைய எண்ணங்களுக்கு சிறிதும் இடம் தராதீர்கள். அவனிடம் அன்புகாட்டுங்கள். பகைமை மறைந்துவிடும்.


அந்நியச் செலாவணி மோசடி வழக்கு! சசிகலாவை ஆஜர்படுத்த உத்தரவு

அந்நியச் செலாவணி மோசடி வழக்கில் வருகிற 21ஆம் தேதி சசிகலாவைக் காணொலி காட்சியின் மூலம் ஆஜர்படுத்த எழும்பூர் நீதிமன்றம் உத்தர விட் டுள்ளது. சொத்துக்குவிப்பு வழக்கில் சசிகலா பரப்பன அக்ரஹாரச் சிறையிலிருந்து வருகிறார். 1996-97 காலகட்டங்களில் வெளிநாடுகளிலிருந்து ஜெயா டிவிக் குத் தொலைத்தொடர்பு வாங்கிய வழக்கில் ஏற்கெனவே சசிகலா, திவாகரன், பாஸ்கரன் ஆகியோர்மீது அந்நியச் செலாவணி வழக்கு இருந்து வருகிறது. அமலாக்கத்துறையினர் 5 வழக்குகளில் இவர்கள்மீது வழக்குத் தொடர்ந்துள்ளனர். இந்த வழக்கு சுமார் 20 ஆண்டுகளாக சென்னை எழும்பூர் நீதிமன்றத்தில் நடைபெற்றுவருகிறது. இந்த வழக்கில் ஏற்கெனவே இரு மாதங்களுக்கு முன்னர் டி.டி.வி.தினகரன் நேரில் ஆஜராகி விளக்கமளித்தார். சசிகலாவின் உறவினர் பாஸ்கரனும் இந்த வழக்கில் ஒருமுறை நேரில் ஆஜராகி விளக்கமளித்தார். இந்த நிலையில் சசிகலாவுக்கு முதுகுப் பகுதியில் பாதிப்பு இருப்பதால் காணொலி மூலம் பதி லளிக்க அனுமதி அளிக்கவேண்டும் என்று சசிகலா சார்பில் மனுத்தாக்கல் செய்யப்பட்டிருந்தது. இன்று இந்த வழக்கு நீதிபதி ஜாகீர் ஹூசைன் முன் னிலையில் விசாரணைக்கு வந்தது. வழக்கை விசாரித்த நீதிபதி, வருகிற 21 ஆம் தேதி சசிகலாவைக் காணொலியின் மூலம் ஆஜர்படுத்த வேண்டும் என்று கர் நாடக சிறைத்துறைக்கு உத்தரவிட்டார்.


சிறார்களை பிச்சை எடுக்க வைத்த தம்பதியருக்கு 15 மாத சிறை

ஈப்போ,

கடந்த இரண்டு ஆண்டு களாக 19  சிறார்களைக் கட் டாயப்படுத்தி பிச்சை எடுக்க வைத்ததாக இங்குள்ள செஷ ன்ஸ் நீதிமன்றத்தில் குற்றஞ் சாட்டப்பட்ட ஒரு தம்பதிய ருக்கு 15 மாதச் சிறைத் தண் டனையும் 28 ஆயிரம் வெள்ளி அபராதமும் விதிக்கப்பட்டது. கடந்த 2016 ஆம் ஆண்டிலிருந்து சிறார்களை வைத்து பிச்சை எடுக்க விட்டதாக   முஸ்லிம் அப்துல் கரீம் (வயது 63) மற்றும் ஷாலேகா முகமட் (வயது 55) என்ற தம்பதியரு க்கு எதி ராக நீதிமன்றம் தண்டனை விதித்தது.

Read more: Malaysia Nanban Tamil Daily on 23.2.2018


பாடகி சித்ராவுக்கு ஹரிவராசனம் விருது

ஹரிவராசனம் விருது இந்த ஆண்டு பின்னணிப் பாடகி சித்ராவுக்கு வழங்கப்பட இருக்கிறது. கேரள அரசின் சார்பில் கடந்த 2012-ம் ஆண்டு முதல் சிறந்த பாடகர்களுக்கான ஹரிவராசனம் விருது வழங்கப்பட்டு வருகிறது. முதல் ஆண்டு ஹரிவராசனம் விருது பாடகர் கே.ஜே.ஜேசுதாஸுக்கு வழங்கப்பட்டது. அதன் பின்னர் தொடர்ச்சியாகப் பாடகர்கள் ஜெயசந்திரன், ஜயன், எஸ்.பி.பாலசுப்பிரமணியம், எம்.ஜி.ஸ்ரீகுமார், கங்கை அமரன் ஆகியோருக்கு அந்த விருது வழங்கப்பட்டுள்ளது. 2016 - 2017-ம் ஆண்டுக்கான கேரள அரசின் ஹரிவராசனம் விருதுக்கு சினிமா பின்னணிப் பாடகி சித்ரா தேர்வு செய்யப்பட்டுள்ளார்.

சபரிமலையில் வருகிற ஜனவரி 14-ம் தேதி மகரவிளக்குப் பூஜையின்போது நடைபெறும் விழாவில் பாடகி சித்ராவுக்கு ஹரிவராசனம் விருது வழங்கப்பட இருக்கிறது. அந்த விருதுடன் 1 லட்சம் ரொக்கப் பரிசும் வழங்கப்பட இருக்கிறது. பாடகி சின்னக்குயில் சித்ரா  மலையாளம், கன்னடம், தமிழ், தெலுங்கு, ஒடிசா, இந்தி, அசாமி, வங்காளம் போன்ற பல இந்திய மொழிகளில் பாடி வருகிறார். ஆறு முறை இந்தியத் தேசிய திரைப்பட விருதுகளையும் ஆறு முறை தென்னிந்திய ஃபிலிம்பேர் விருதுகளையும் மற்றும் பல்வேறு மாநில விருதுகளையும் பெற்றுள்ளார்.


கலெக்டர்கள் உள்பட ஐ.ஏ.எஸ். அதிகாரிகள் விரைவில் மாற்றம்!!!

தமிழகத்தில் மாவட்ட கலெக்டராக இருப்பவர்களில் ஐந்து அல்லது ஆறு பேர்களை தவிர மற்றவர்கள் ஐந்து வருடங்களாக கலெக்டராக நீடிக்கிறார்கள். நீண்ட வருடங்களாக கலெக்டராக இருப்பதால் ஐ.ஏ.எஸ். அதிகாரிகள் மத்தியில் பெரும் அதிருப்தி நிலவி வருகிறது.

இதனை அறிந்த எடப்பாடி பழனிசாமி, நேற்று சட்டப்பேரவை கூட்டத்தொடர் முடிந்த நிலையில் இந்த விவகாரம் குறித்து உயர்மட்ட அதிகாரிகளுடன் ஆலோசனை மேற்கொண்டார். விரைவில் ஐ.ஏ.எஸ். அதிகாரிகள் விரைவில் மாற்றம் ஏற்பட உள்ளது. இந்த தகவலை அறிந்து கொண்ட ஐ.ஏ.எஸ். அதி காரிகள், பவர் புல்லான துறைகளில் நுழைவதற்கு ஆட்சியளர்களின் தயவை நாடிக்கொண்டிருக்கிறார்கள்.


மிதுனம் (சித்திரைப் புத்தாண்டு பலன்கள் 2017)

பெற்ற தாயை தெய்வமாக மதிக்கும் தன்மை உடையவர். ஆனால் தனது சுய வருமானம் தனது குடும்பம் என்று ஆகிவிட்டபின் மனைவியின் குணமாறுதலாலும் பெற்றோரை உடன் வைத்துக்கொள்ள முடியாத சூழ்நிலைக்கு தள்ளப்பட்டு விடுவார்கள். ஆனாலும் மனதிற்குள் அது ஓர் குறைவாகவே இருந்துவரும். தெய்வ பக்தி, ஆன்மிக தெளிவு, பல கோவில் தரிசனம், யாத்திரை போன்றவை கிடைக்கும் பாக்கியம் பெற்றவர். தெய்வ சிந்தனை என்ற அளவில் யாரிடமாவது எதையாவது பேசிக் கொண்டே இருந்தால் தான் உங்களுக்கு திருப்தி நீதி நேர்மைக்கு எதிரான காரியங்களில் ஈடுபட அஞ்சுவீர்கள். உலகத்தில் யாரைப்பற்றி கேட்டாலும் தெரிந்தது போல பதில் சொல்வீர்கள். ஆனால் உங்களுக்குள் இயங்கும் உங்களின் பூர்வீக குல தெய்வ வழிபாட்டில் குறை வைத்துக் கொண்டு தான் இருப்பீர்கள். பிறந்தது ஏழை என்றாலும் மனதில் எப்போதும் எனக்கு எல்லாம் தெரியும் என்ற ராஜ பரம்பரை போலத்தான் நினைப்பில் இருந்து வருவீர்கள். எந்த சூழ்நிலையிலும் அன்புக்கு மட்டுமே கட்டுப்படுவீர்கள். அதிகாரத்துக்கு கட்டுப்பட்டுப் போக முடியாத மனநிலை என்பது உங்களுடன் பிறந்த குணம் ஆகும். மற்றவர்களுக்கு சொல்லும் ஆலோசனை எல்லாம் அப்படியே பலிக்கும். உங்களின் யோசனைத் திட்டம் உங்களுக்கு மட்டும் சரியாக வராது என்ற அறிவான ராசியில் பிறந்தவரே! இன்று வரை என்னதான் நடந்து வருகிறது? குருபகவான் 4 ஆம் இடத்திலும் சனீஸ்வரர் கடந்த இரண்டு மாதங்களாக அதிசாரமாக 7 ஆம் இடத்திலும், ராகு 3 ஆம் இடத்திலும், கேது 9 ஆம் இடத்திலும் இருந்து வருவதால் ஒரு சிலருக்கு வீடு, மனை, நிலம், தொழில், வாகனம், சொந்தங்கள் என்ற நிலைகளில் கடந்த எட்டு மாதங்களாக பிரச்சினைக்குப் பிறகும் பிரச்சினை என்ற விதத்தில் தான் இருந்து வருகிறது. ஒரு சிலருக்கு திடீரென உடல் ஆரோக்கிய குறைபாடுகள் வந்து மருத்துவச் செலவுகள், தப்பித்ததே தம்பிரான் புண்ணியம் என்ற அளவில் இருந்து வருகிறீர்கள். ஒரு சிலருக்கு அடிவயிறு சம்பந்தமான சிறுநீரக பிரச்சினை, கிட்னி பிரச்சினை, பெண்களுக்கு கரப்பப்பை சம்பந்தபமான பிரச்சினை ஒரு சிலருக்கு ரத்த அழுத்தம், சர்க்கரை வியாதி, மூட்டுவலி, முதுகுவலி போன்ற பிரச்சினைகளால் மருத்துவ செலவுகள் வந்து கொண்டே இருக்கிறது. ஒரு சிலருக்கு பூர்வீக சொத்து சம்பந்த பிரச்சினைகளில் முடிவுக்கு வராத நிலையில் பலவருடங்களாக இருந்து கொண்டேவருகிறது. ஒரு சிலருக்கு கணவன் மனைவி உறவில் பிரச்சினை, பிரிவு என்று மனதுக்கு நிம்மதி இல்லாத நிலையில், என்னமோ, எப்படியோ ஒவ்வொரு நாளும் போய் கொண்டே இருக்கிறது என்ற நிலையில் தான் இருந்து வருகிறீர்கள். கடனே பெரிய பிரச்சினையாக உருவெடுத்து வருகிறது. இப்போது உள்ள பிரச்சினையே எப்படி, கடனை அடைத்து மீண்டு வரப்போகிறோம் என்பது தான். ஒருசிலருக்கு ரத்த அழுத்தம், சர்க்கரை வியாதி, ஒரு சிலருக்கு மூட்டுவலி, முதுகுவலி, ஒரு சிலருக்கு மூச்சு இரைப்பு, ஆஸ்துமா, போன்ற நோய்களால் மருத்துவச் செலவுகள் பெருகிக் கொண்டே போகிறது. ஒரு சிலருக்கு தொழிலில் பிரச்சினை, ஒரு சிலருக்கு வியாபாரத்தில் பிரச்சினை, ஒரு சிலருக்கு உத்தியோகத்தில், ஒரு சிலருக்கு குடும்ப உறவுகளால் பிர்ச்சினை, ஒரு சிலருக்கு வீடு, மனை, தொழிலால் கடன் ஏற்பட்டதால் பிரச்சினை என்று கோர்ட், வழக்கு என்ற அளவில் இருந்து வருகிறார்கள். வரும் தமிழ் புத்தாண்டிலாவது இந்த பிரச்சினைகளுக்கு எல்லாம் நல்ல முடிவு வந்து விடாதா என்ற எதிர் பார்ப்பில் வாழ்ந்து வருகிறீர்கள். தமிழ் புத்தாண்டு பலன்கள் என்னதான் சொல்கிறது? வரும் 14.4.2017 முதல் அடுத்த புத்தாண்டுக்குள் மூன்று முக்கிய கிரக பெயர்ச்சிகள் நடக்க இருக்கிறது. அவை ராகு கேது பெயர்ச்சி குருப்பெயர்ச்சி சனிப்பெயர்ச்சி ஆகும். இதனால் இந்த வருடத்தில் உங்கள் வாழ்க்கையில் எல்லா வகையிலும் மாற்றங்கள் ஏற்றங்கள், வாய்ப்புகள் வரப்போகிறது. இதுவரை நீங்கள் எதிர் பார்த்து காத்திருக்கும் அத்தனை மாற்றங்களும் வரப்போகிறது. ஜோதிடம் என்பது தற்போதைய வாழ்க்கைக்கு ஒரு வழிகாட்டி மட்டுமே என்பதனை புரிந்துக் கொண்டு, கிரகங்கள் நாளை நடக்க போவதை கோடு போட்டு மட்டுமே காட்டும், அது நம்மை வழி நடத்தாது, நாம் தான் அந்த காலத்தை புரிந்து கொண்டு நடத்திக் கொள்ள வேண்டும். இந்த உலகில் தானாக எதுவும் நடக்காது. நாம் தான் இந்த உலகத்தை நடத்திக் கொள்ள வேண்டும் என்ற உண்மையை உள்ளபடியே நீங்கள் புரிந்து கொண்டீர்கள் என்றால் நீங்கள் உங்களை நம்பி உங்கள் தகுதி, திறமைக்கு ஏற்ற தொழிலில் வியாபாரத்தில், உத்தியோகத்தில், நீங்கள் செய்யவேண்டிய முயற்சிகளை செய்தால், கிரகங்கள் உங்களுக்கு உதவியாக இருந்து செயல்படும். நீங்கள் முயற்சிகளை முழுமையாக செய்யாத நிலையில் கிரகங்கள் உங்களுக்கு உதவியாக செயல்படாது. வரும் 12.9.2017 முதல் 5.1.2018 க்குள் மகன் அல்லது மகள் சம்பந்தமான மனக் கவலைகள் மறையும். குருபகவான் 5 ஆம் இடத்திற்கு வருவதாலும், உங்கள் மனதில் ஓர் தெளிவும் உத்வேகமும் உண்டாகும். இதுவரை இருந்துவரும் உங்களின் தள்ளிப்போடும் குணம், அசட்டையான குணம் எல்லாம் உங்களை விட்டுப்போகும். நல்லவர்களை சந்திப்பீர்கள், நல்லவாய்ப்புகளை உங்களின் மனது உருவாக்கும். குடும்பத்தில் இருந்து வரும் கடன் பிரச்சினை முடிவுக்கு வரும். 27.10.2017 முதல் 21.2.2018 க்குள் நிலையாக வருமானம் வரக்கூடிய தொழில் வியாபாரம் வேலை அமையும். நோய் நொடியிலிருந்து விடுதலை பெற்று நிம்மதி அடைவீர்கள். பிரச்சினையை கொடுத்து பிரபலயோகம் வரப்போகிறது வருமானம் சம்பந்தமான வகைகளில் சிறப்பான உயர்வுகளையே பெற்றுக் கொண்டே இருக்கப் போகிறீர்கள். அதிலும், சனீஸ்வரர் கடல் ராசியில் இருந்துவருவதால், ஒரு சிலருக்கு கடல் கடந்து வாழ்பவர்களுடன் தொடர்புகள் ஏற்பட்டு, அதன் மூலம் தொழில், வியாபாரம், வேலை வாய்ப்புகள் வருவதற்கும் கிரக நிலைகள் சாதகமாக இருக்கப்போகிறது.அவசரப்படாமல், பொறுமையாகப் பயன் படுத்திக் கொண்டு கடன் படாமல், ஒழுக்கக் கேடான பழக்க வழக்கத்திற்கு ஆளாகாமல் முன்னேறுவதற்கான வழியைப் பாருங்கள். வியாபாரத்தில் மிகவும் சோதனை வந்தாலும் நிலைமையை சமாளித்து விடுவீர்கள். சரக்கு இருந்தால் கஸ்டமர்கள் இல்லை. கஸ்டமர்கள் இருந்தால் சரக்கு இல்லை என்ற நிலை மாறும். கடன் குறையும், கொடுக்கல் வாங்கலில் ஏற்பட்ட சிக்கல் சிரமம் சரியாகும். வியாபாரத்தை விட்டு விட்டு வேறு ஏதாவது கைத்தொழில் செய்யலாம் அல்லது கூலிக்கு வேகைக்காரனாகப் போகலாம் என்ற அளவுக்கு மனதில் வெறுப்பும் வேதனையும் தோன்றி இத்தனை நாளும் பொறுமையாக சமாளித்து வந்த உங்களுக்கு இவையெல்லாமே நல்லவையாக நடக்கும் என்பதில் சந்தேகமே இல்லை. வெளியூர், வெளிநாட்டு வேலைவாய்ப்பு கிடைக்கும், படித்துவிட்டு வேலை தேடுவோருக்கு தகுதியான எதிர் பார்க்கும் வேலை கைமேல் கிடைக்கும். மகன் அல்லது மகளுக்கு திருமணம் செய்து வைத்து மகிழ்வீர்கள். மேல்படிப்பு படிக்க வைப்பதற்காக செலவு செய்வீர்கள். அவர்களின் தொழில் சம்பந்தமான வெளியூர் செல்ல ஏற்பாடு செய்து தருவீர்கள். பூர்வீக குல தெய்வ ஆலயங்களுக்குச் சென்று பாரம்பரிய பூஜை முறைகளைச் செய்து மனதிருப்தி அடைவீர்கள். புராதன கோவில்கள் தரிசனம், மகான்கள் சந்திப்பு தானதர்ம காரியங்கள் செய்யும் பாக்கியம் எல்லாம் கூடிவரும். காலதாமதமாகி வரும் திருமணம் கூடிவரும். கணவன் மனைவியிடையே இருந்துவரும் மனவேற்றுமை அகன்று மகிழ்ச்சி உண்டாகும். தந்தை, தந்தைவழி பெரியவர்களுக்கு நன்மை உண்டாகும். இதுவரை சென்று வராத புராதன கோவில்களுக்குச் சென்று சாமி கும்பிட்டு வருவீர்கள். உங்கள் மகள் அல்லது மகன் போன்றோருக்கு குழந்தை பாக்கியம் கிடைக்கும். நோய்நொடிகள் அகலும். வெளியூர், வெளிநாட்டுப் பயணங்கள் அமையும். திடீர் திடீரென்று உண்டாகும் கடன் பிரச்சினை விபத்துகளிலிருந்து தப்பித்து விடுவீர்கள். உங்கள் மனைவி வகையில் ஆரோக்கியக் குறைவு ஏற்பட்டு மருத்துவச் செலவு உண்டாகும். இது தற்போது வானத்தில் சஞ்சரித்து வரும் கோள்சாரப் பலன்கள் மட்டுமே. உங்களின் பிறந்தகால ஜாதகத்தில் இப்போது நடந்து வரும் தசாபுக்திப் பலன்களுக்குத் தகுந்த படி இந்த பலன்களும் இணைந்து பலன்களைக் கூட்டியோ குறைத்தோ கிடைக்கப் பெறுவீர்கள் என்பதையும் கவனத்தில் கொள்ளுங்கள். சில விரயச்செலவுகள் வந்துதான் லாபம் கிடைக்கும் வாடகை வீட்டில் இருப்போர், புது வீடு வாங்கி குடிபெயர்வீர்கள். சொந்த வீட்டில் இருப்போர் வீட்டைப் புதுப்பித்துக் கட்டுவது, புதிதாக பெயிண்ட் பூசுவது போன்ற புத்துணர்ச்சியான வேலைகளைச் செய்வீர்கள். வியாபாரம் செய்வோர் புதிய இடத்தை வாங்கி வியாபாரம் செய்வார்கள். கெடு பலன்கள் குறையும். விரயச் செலவுகள் வந்துதான் தீரும் என்றாலும், அது உங்கள் பிள்ளைகளின் முயற்சிகளால் தடுக்கப்படும். சுபவிரயச் செலவுகள் ஏற்படும் வாய்ப்புகள் உண்டு. பணம் பல வழிகளிலும் வந்து சேரும். சுகம் கூடும் அதாவது கணவனுக்கு மனைவியாலும் மனைவிக்கு கணவனாலும் தாம்பத்திய சுகம் அதி கரிக்கும். இதுவரை குடுமிப்பிடி சண்டை போட்ட தம்பதிகள் கூடிக் கொஞ்சி மகிழ்ச்சியுடன் வாழ்வார்கள். தகப்பனார் பொருளாதார நிலையும் செல் வாக்கும் உயரும். அவரின் உடல் ஆரோக்கியம் நன்றாக இருக்கும். தொழில் ரீதியான பிரச்சினைகளுக்காக இடம் விட்டு இடம் மாறுதல் ஊர்விட்டுஊர் மாறுதல் ஒரு சிலர் வெளிநாடு செல்லுதலும் கிரக நிலைப்படி நன்மையைக் கொடுக்கும். இடமாறுதலும், சம்பள உயர்வும் தேடி வந்து சேரும். உத்தியோகத்தில் உங்களுக்கென்று ஓர் மரியாதை வெளிநாடு சென்று படிக்க நினைப்போருக்கு அனுகூலம் ஏற்படும். சாஃப்ட்வேர் எஞ்சினியர், டாக்டர், சிவில் இஞ்சினியர், கொத்தனார், வெல்டர் மெரின் சம்பந்தப்பட்ட வேலை, டெக்னீசியனாக செல்ல முயற்சி செய்து தற் போது காலதாமதமாகி வருவோருக்கு வெளிநாட்டிலிருந்து நல்லவாய்ப்புகள் நாடி வந்து சேரும். உயர்ந்த சம்பளத்தில் வேலைக்கு அமருவார்கள். தாய், மனைவி, பிள்ளைகளை பிரிந்து சென்று சம்பாதிக்கும் நிலையை கிரகப்படி செய்தே தீரும். வெளியூர், வெளிநாடு தொடர்பு தொழில், உத்தியோகம், வியாபாரம் செய்வோருக்கு மாற்றம் மாறுதல்கள் எல்லாம் வந்தே தீரும். உங்களிடமிருந்த வைராக்கியம், வறட்டு கௌரவம் விலகி புத்திசாலித்தனமாக சிந்திக்க ஆரம்பிப்பீர்கள். அந்தஸ்து, புதிய பொறுப்பு வந்து சேரும். மூளையை மூலதனம் ஆக்கி தொழில் புரிவதில் கெட்டிக்காரரான உங்களுக்கு டாக்குமெண்ட்ஸ், புத்தக வெளியீடு எழுத்துத் துறை, குருக்கள் போன்ற ஆன்மிக வழி தொழில் செய்வோருக்கு அனைத்து வகையிலும் குறைவில்லாமல் எல்லாம் நடக்கும். எவ்வளவு முயற்சி செய்கிறோமோ அவ்வளவு சம்பாதித்துக் கொள்ளும் நல்ல நேரமாகும். பரிகாரம் தொடர்ந்து 27 சனிக்கிழமைகளில் சனீஸ்வரருக்கு நல்லெண்ணெய் அபிஷேகம் செய்து, வெண்ணெய் சாற்றி, மாலை அணிவித்து எட்டு விளக்கேற்றி பூஜை செய்துவர குடும்ப பிரச்சினைகள் படிப்படியாகக் குறையும். உங்களின் ஜாதகத்தில் லக்னத்திற்கோ, ராசிக்கோ 1,4,7, 10 ஆம் இடங்களில் குருபகவான் நின்றால் செல்வமும், செல்வாக்கும் உள்ள கோடீஸ்வரராகத்தான் இருந்து வருவீர்கள், தசா புக்தியால் கீழே போய்விட்டாலும் அம்ச யோகம் உங்களை மறுபடியும் உயர்த்திவிடும்.


மதுபானம் அருந்திய 9 பேர் கைது

பட்டர்வெர்த், ஏப்.8-

நடமாட்ட கட்டுப்பாட்டு உத்தரவை மீறி இங்குள்ள ஆற்றோரத்தில் மது அருந்திக் கொண்டு உல்லாசமாக இருந்த 9 பேர் கைது செய்யப்பட்டனர்.

நேற்று முன்தினம் மாலை 5 மணியளவில் உஜோங் பாத்துவில் போலீசார் சோதனை நடவடிக்கையை மேற்கொண்டபோது 21 முதல் 34 வயதுடைய மாணவர்கள் கைது செய்யப்பட்டனர்.

அங்கு மதுபோதையில் கூடியிருந்தவர்களை போலீசார் வீட்டிற்கு செல்லும்படி எச்சரித்துள்ளனர் ஆனால் அதனையும் பொருட்படுத்தாமல் அவர்கள் அங்கு அமர்ந்திருந்ததால் போலீசார் அவர்களை கைது செய்ததாக வட செபராங் பிறை மாவட்ட போலீஸ் படைத் தலைவர் துணை ஆணையர் நோர்ஜைனி முகமட் நோர் தெரிவித்தார்.

கைது செய்யப்பட்டவர்களில் நால்வர் கல்லூரி மாணவர்கள் ஆவர். சிலர் மீது ஏற்கெனவே பல குற்றப் பதிவுகள் இருப்பதும் விசாரணையில் தெரியவந்தது.

இந்த விவகாரம் தொற்றுநோய் கட்டுப்பாட்டு சட்டம் 20 20, செக்ஷன் 21 குற்றவியல் சட்டம் ஆகியவற்றின் கீழ் விசாரணைக்கு உட்படுத்தப்பட்டுள்ளது.


ஜெ.கால்களை வெட்டி பாதாள அறைய திறந்தாரா சசிகலா?

மறைந்த முன்னாள் முதல்வர் ஜெயலலிதாவின் கால்களை வெட்டி எடுத்து போயஸ் தோட்டத்தின் பாதாள அறையில் இருந்த பல ஆயிரம் கோடி ரூபா, பணம் நகைகளை சசிகலா குடும்பத்தினர் கொள்ளையடித்தனர் என்ற தகவல்கள் பரவி வருவதாக ஓபிஎஸ் அணியைச் சேர்ந்த பொன்னையன் கூறியுள்ளார். ஜெயலலிதா மரணமடைந்து 5 மாதங்கள் நிறைவடைந்த பின்னரும் அவரது மரணத்தில் இருக்கும் மர்மம் விலகவில்லை. நீதி கேட்டு நெடும்பயணம் கிளம்பி விட்டார் ஓபிஎஸ். காஞ்சிபுரத்தில் ஓ.பன்னீர் செல்வம் நேற்று சுற்றுப்பயணத்தை தொடங்கினார். பிரம்மாண்ட பொதுக் கூட்டம் நடைபெற்றது. அப்போது பேசிய பொன்னையன், முன்னாள் முதல்வர் ஜெயலலிதாவிற்கு அளிக்கப்பட்ட சிகிச்சைகள் பற்றி பல்வேறு சந்தேகங்கள் கிளம்பியுள்ளன. போயஸ் தோட்டத்து பாதாள அறை ஜெயலலிதாவின் போயஸ் கார்டன் வீட்டில் ரகசிய பாதாள அறை ஒன்று இருப்பதாக கூறப்படுகிறது. ஜெயலலிதா மருத்துவமனையில் இருந்த போது போயஸ் கார்டன் ரகசிய அறையில் ரொக்கமாக 25,000 கோடி ரூபா இருந்ததாக தகவல்கள் வெளியாகியுள்ளன. ஜெயலலிதா மருத்துவமனையில் அனுமதிக்கப்பட்டிருந்த போது அவரது கோடிக்கணக்கான பணம் மற்றும் ஆபரண நகைகளை கைப்பற்ற அவரது தோழி சசிகலா மாஸ்டர் பிளான் ஒன்றை அரங்கேற்றி அதனை தினகரன் மூலம் கச்சிதமாக முடித்ததாக தகவல்கள் வருகின்றன. பயோமெட்ரிக் லாக்கர் மருத்துவமனையில் ஜெயலலிதா சிகிச்சை பெற்று வந்த போது, போயஸ் கார்டன் சசிகலா கட்டுப்பாட்டில் இருந்தாலும், பணம் இருக்கும் ரகசிய அறையில் சசிகலாவால் நுழைய முடியவில்லை. அந்த பாதாள அறையின் லாக்கர் ஜெயலலிதாவின் கால் விரல் ரேகைகள் மூலம் பயோமெட்ரிக் முறையில் லாக் செயப்பட்டிருந்தது. இதனை திறக்க வேண்டுமானால் ஜெயலலிதாவின் கால் ரேகைகள் தேவை. அதனால் ஜெயலலிதாவின் கால்களை வெட்டி எடுக்க சசிகலா உத்தரவிட்டார் என்றும் அதிர்ச்சிகரமான தகவல்கள் வெளியாகியுள்ளன. பணம், நகைகள் கொடநாடு பங்களா, சிறுதாவூர் பங்களாவில் பதுக்கப்பட்டதாகவும், போயஸ் தோட்டத்து பாதாள அறையில் இருந்த அத்தனையும் துடைத்து எடுக்கப்பட்டு கண்டெனர்கள் மூலம் கடல் வழியாக வெளிநாடுகளுக்கு கொண்டு செல்லப்பட்டதாகவும், இதற்கு மூளையாக செயல்பட்டது தினகரன் தான் எனவும் இப்போது தகவல் பரவி வருவதாகவும் பொன்னையன் பேசினார். கொடநாடு மர்மம் ஜெயலலிதா மரணத்தில் உள்ள மர்மம், கொடநாடு எஸ்டேட் பங்களாவில் நிகழ்ந்த மரணத்தில் உள்ள மர்மங்களை தெரிவிக்க அரசு மவுனம் சாதிக்கிறது. விரைவில் போலீசார் கண்டு பிடித்து அதை மக்களுக்கு தெரிவிக்க வேண்டும் என்றும் சி. பொன்னையன் கேட்டுக்கொண்டார்.


தமிழர்களின் மானம் காத்த அமைச்சர் குலசேகரன்

கோலாலம்பூர்,

மஇகாவின் ஐந்தாவது தேசியத் தலைவர் துன் வீ.தி. சம்பந்தனுக்கு அடுத்து, தமிழர் களின் பாரம்பரியத்தை காக்க, தலைப்பாகையை அணிந்த நிலையில் ஜ.செ.க. உதவித் தலைவர் எம். குலசேகரன், இங்கு இஸ்தானா நெகாராவில் மாமன்னர் ஐந்தாவது சுல்தான் முகமட் முன்னிலையில் மனித வள அமைச்சராக பதவியேற்றார். ஒரு வழக்கறிஞரான 61 வயது  குலசேகரன், தலைப்பாகையை அணிந்த நிலையில் அரண்மனைக்கு வந்தது பலரை வியப்பில் ஆழ்த்தியது.

Read More: Malaysia Nanban Tamil Daily on 22.5.2018


நஜீப்-ரோஸ்மானின் டத்தோஸ்ரீ பட்டாம் தற்காலிக பறிப்பு.

கிள்ளான்,

முன்னாள் பிரதமர் டத்தோஸ்ரீ நஜீப் துன் ரசாக், அவரின் மனைவி ரோஸ்மா இருவருக்கும் சிலாங்கூர் ஆட்சியாளர், மேன்மை தங்கிய சுல்தான் ஷராஃபுடின் இட்ரிஸ் ஷா வழங்கிய மாநில விருதுகள் தற்காலிகமாக மீட்டுக்கொள்ளப்படுவதாக நேற்று அறிவிக்கப்பட்டது. சிலாங்கூர் அரச மன்றத்துடன் கலந்தாலோ சித்தப் பிறகு சுல்தான் ஷராஃபுடின் இட்ரிஸ் ஷா இந்த உத்தரவை பிறப்பித்திருப்பதாகவும் மே 6 முதல் இது அமலுக்கு வந்திருப்பதாகவும் சிலாங்கூர் மாநில செயலாளர் டத்தோ முகமட் அமின் அஹ்மட் யஹ்யா அறிக்கை வழி தெரிவித்தார்.

Read More: Malaysia Nanban Tamil Daily on 11.5.2019


முதல்வர் மீது நடவடிக்கை எடுக்காவிட்டால்'.... காவல்துறையை எச்சரிக்கும் ஸ்டாலின்!

ஆந்திர மாநிலம், சித்தூர் அருகே கொசஸ்தலை நதியின் குறுக்கே, தடுப்பு அணைக் கட்டும் முயற்சியில் அம்மாநில அரசு ஈடுபட்டுள்ளது. இதற்கு தமி ழகத்தில் கடும் எதிர்ப்பு எழுந்துள்ளது. தடுப்பு அணை கட்டும் பணிகளை கை விட வேண்டும் என்று, ஆந்திர முதல்வருக்கு, தமிழக முதல்வர் எடப்பாடி பழனிசாமி கடிதம் எழுதியுள்ளார். இந்நிலையில், வேலூர் மாவட்டம், கங்குந்தியில் ஆந்திர அரசு உயர்மட்ட தரைப்பாலம் கட்டும் பணிகளை, தி.மு.க செயல்தலைவர் மு.க.ஸ்டாலின் நேரில் பார்வையிட்டார். இதுகுறித்து ஸ்டாலின் தனது முகநூல் பக்கத்தில், "குப்பம் - கங்குந்தி இடையில் பாலாறு பாயும் 1 கிலோ மீட்டரில் உள்ள தரைப்பாலத்தை மாற்றி, ரூ.4.5 கோடி செலவில் உயர்மட்டப் பாலமாக கட்டும் பணிகளை ஆந்திர அரசு தொடங்கியிருப்பது வேதனைக்குரியது. ஏற்கெனவே வேலூர், திரு வள்ளூர், காஞ்சிபுரம் ஆகிய மாவட்டங்களுக்கு பாலாறு மற்றும் கொசஸ்தலை ஆகிய ஆறுகள் மூலம் வர வேண்டிய தண்ணீர் தடுக்கப்பட்டு பல தடுப் பணைகள் கட்டப்பட்டுள்ளதால், ஏராளமான நம் விவசாயிகளின் வாழ்வாதாரம் பாதிக்கப்பட்டுள்ளது. இதையெல்லாம் தட்டிக் கேட்டு, நம் உரிமைகளை பாதுகாக்க வேண்டிய தமிழக அரசோ, தங்களுடைய அரசை காப்பாற்றிக் கொள்ள குதிரை பேர ஆட்சியை நடத்திக் கொண்டிருக்கிறது. இது தரைமட்டப்பாலம் என்று தெரிவித்தாலும், வருங்காலத்தில் தடுப்பணையாக மாற்றப்படும் என்ற அச்சம் விவசாயப் பெருங்குடி மக்களிடம் ஏற்பட் டுள்ளது. எனவே, ஆந்திர முதல்வர் சந்திரபாபு நாயுடு இதுகுறித்து உரிய நடவடிக்கை எடுக்க வேண்டுமென்று கேட்டுக் கொள்வதுடன், தமிழக அரசு விழித்துக் கொண்டு செயல்பட வேண்டுமென்று வலியுறுத்திக் கேட்டுக் கொள்கிறேன். அதேபோல, நதி நீர் பிரச்னைகளை கண்காணித்து, உரிய நேரத்தில் முன்னெச்சரிக்கை நடவடிக்கைகளை எடுக்கும் வகையில், மூத்த ஐ.ஏ.எஸ் அதிகா ரிகள் கொண்ட ‘நதி நீர் பாதுகாப்பு கமிட்டி’ ஒன்றை அமைக்கும் பொறுப்பு தமிழக அரசுக்கு உள்ளது. எனவே, அந்தப் பணியையும் உடனடியாக மேற்கொண்டு இதுபோன்ற சூழ்நிலைகளை தடுக்க வேண்டுமென்று கேட்டுக் கொள்கிறேன்" என்று கூறியுள்ளார். இதனிடையே, ஆர்.கே.நகர் இடைத்தேர்தலில், பணப்பட்டுவாடா செய்த புகாருக்காக எடப்பாடி பழனிசாமி உள்ளிட்டோர் மீது வழக்குப் பதிவு செய்ய தேர்தல் ஆணையம் பரிந்துரைத்துள்ள நிலையில், இது குறித்து கருத்து தெரிவித்துள்ள ஸ்டாலின், "பணப்பட்டுவாடா செய்த முதல்வர் எடப்பாடி உள்ளிட்டோர் மீது கிரிமினல் வழக்குப்பதிவு செய்ய வேண்டும். தேர்தல் ஆணையம் பரிந்துரை செய்து நீண்ட நாள்கள் ஆகியும், காவல்துறை இன்னும் வழக்குப் பதியவில்லை தேர்தல் ஆணையத்தின் உத்தரவை, மாநகர காவல் ஆணையர் நிறைவேற்ற தவறினால் தி.மு.க சார்பில் வழக்கு தொடரப்படும்" என்று கூறியுள்ளார்.


11 லட்சம் பெயர்களை எடுத்துக்கொண்டு சூரியனுக்கு சென்ற விண்கலம்!!

மனிதன் அறிவியலின் உதவியால் நிலா, செவ்வாய் கிரகம் என அனைத்திலும் தனது தொடர் முயற்சிகளின் மூலம் ஆய்வினை மேற்கொண்டு வரு கிறான். ஆனால் இந்த விண்வெளி ஆராய்ச்சி நிகழ்வுகளுக்கு சூரியன் மட்டும் விதிவிலக்கல்ல. 1970-ஆம் ஆண்டே ஹீலியம்-2 என்ற விண்க லம் சூரியனை ஆராய அனுப்பட்டது. ஆனால் அந்த விண்கலமானது சூரியனிலிருந்து சுமார் 27 மில்லியன் மைல் தூரத்திற்கு அரு கில் மட்டும்தான் சென்று ஆய்வு செய்தது.

அத்தனை தொடர்ந்து சூரியன் மற்றும் சூரியப்புயல் தொடர்பாக ஆராய நாசா திட்டமிட்டு ‘பார்க்கர் சோலார் புரோப்’ என்ற புது விண்கலத்தை நேற்று முன்தினம் அனுப்பியது  இந்த விண்கலமானது சுமார் 1,400 செல்சியஸ் வெப்பத்தையும் தாங்கி மணிக்கு சுமார் 7,25,000 கி.மீ வேகத்தில் பறக்கும் எனவும் கூறப்பட்டுள்ளது. இதுவரை இல்லாத அளவிற்கு சூரியனிலிருந்து 40 லட்சம் மையில் தொலைவிலிருந்து இந்த விண்கலம் தொடர்ந்து 6 வருடம் 11 மாதங்கள் சூரியனை 24 முறை சுற்றிவந்து  ஆய்வு செய்யும் எனவும் நாசா அறிவித்துள்ளது.

இந்நிலையில் நேற்று முன்தினம் அனுப்பப்பட்ட அந்த விண்கலத்தில் ஒரு ''மெமெரி கார்டு'' உள்ளது அந்த கார்டில் 11 லட்சத்து 37 ஆயிரத்து 202 பேரின் பெயர்கள் பதிவு செய்யப்பட்டுள்ளது என நாசா அறிவித்துள்ளது. அதில் இடம்பெறும் பெயர்களை பரிந்துரைக்க நாசா ஏற்கனவே அறிவியல் பத்திரி கைகளில் விளம்பரம் செய்திருந்தது குறிப்பிடத்தக்கது.


செராஸில் அமைகிறது நாட்டின் 527ஆவது தமிழ்ப்பள்ளி.

சுப்ரா காஜாங், காஜாங் நகருக்கு அருகாமையிலுள்ள பண்டார் செராஸ் மக்கோத்தா வட்டாரத்தில் நாட்டின் 527 ஆவது தமிழ்ப்பள்ளியாக மக்கோத்தா தமிழ்ப்பள்ளி நிர் மாணிக்கப்படவுள்ளது.பிரதமர் டத்தோஸ்ரீ நஜீப் துன் ரசாக் முயற்சியின் கீழ் புதியதாக 7 புதிய பள்ளிகளை கட்டுவதற் காக சிறப்பு நிதிகள் ஒதுக்கப்பட் டன. இந்த 7 புதிய பள்ளிகளை கட்டுவதற்கான பணிகள் கட் டங்கட்டமாக நடைபெற்று வருகின்றன. அவ்வகையியில் பண்டார் செராஸ் மக்கோத்தா தமிழ்ப் பள்ளிக்கான அடிக்கல் நாட்டு விழா நேற்று காலையில் நடை பெற்றது. மஇகா தேசியத் தலை வர் டத்தோஸ்ரீ டாக்டர் சுப்பிர மணியம் அடிக்கல் நாட்டு விழாவிற்கு தலைமையேற்றார். மஇகாவின் தேசியத் துணைத் தலைவர் டத்தோஸ்ரீ எஸ்.கே. தேவமணியும், கல்வி துணை அமைச்சர் டத்தோ ப.கமலநாதன் உட்பட பல முக்கிய பிரமுகர்க ளும் இந்நிகழ்வில் கலந்து கொண்டனர். நாட்டின் 527 ஆவது தமிழ்ப் பள்ளியாக பண்டார் செராஸ் மக்கோத்தா தமிழ்ப்பள்ளி கட்டப்படவுள்ளது. ஒரு நவீன தமிழ்ப்பள்ளிக்குரிய அனைத்து வசதிகளையும் கொண்டிருக்கும் மிகச் சிறந்த பள்ளியாக உருவாகவிருக்கும் மக்கோத்தா தமிழ்ப்பள்ளி அடுத்த ஆண்டு ஆகஸ்ட் மாதத்தில் முழுமையாகப் பூர்த்தியடையும்.செராஸ் நகரின் மையப் பகுதியில் அமைந்திருப்பதால், அந்தப் பகுதியிலுள்ள சுற்று வட்டார இந்தியர்கள் அதிக அளவில் இங்கு தங்களின் பிள்ளைகளைத் தமிழ்ப்பள்ளிக் கல்வி பெற அனுப்ப இயலும் என்றும் சுகாதார அமைச்சருமான டாக்டர் சுப்ரா அடிக்கல் நாட்டு விழாவுக்குப் பின்னர் செய்தியாளர்கள் சந்திப்பில் தெரிவித்தார். 24 வகுப்பறைகளைக் கொண்டிருக்கும் இந்தப் பள்ளியில் பாலர் வகுப்புகளுக்கான வசதிகளும் இடம் பெற்றிருக்கும். 21.08 மில்லியன் வெள்ளி செலவில் இந்தப் பள்ளி நிர்மாணிக்கப்படவிருக்கின்றது என்று அவர் கூறினார். பிரதமர் அறிவிப்பு செய்த 7 புதிய தமிழ்ப்பள்ளிகள் கெடா மாநிலத்தின் கெலாடி, பேரா மாநிலத்தின் ஹீவுட், கிள்ளானில் செந்தோசா, பெட்டாலிங் ஜெயா வில் பிஜேஎஸ் 1, மாசாயின் ஸ்ரீ ஆலாம், பண்டார் மக்கோத்தா செராஸ் ஆகிய பள்ளிகளில் இப்பள்ளி 527ஆவது ஆகும். அதே வேளையில் சிலாங்கூர் மாநிலத்தின் 99ஆவது தமிழ்ப்பள்ளி இதுவாகும். விரைவில் பிஜேஎஸ் 1 தமிழ்ப்பள்ளி கட்டப்பட்டவுடன் இந்த எண்ணிக்கை 100ஆக அதிகரிக்கும் என கல்வி துணையமைச்சர் கமலநாதன் கூறினார். இதற்கிடையே மஇகாவின் இளைஞர் பிரிவுத்தலைவர் டத்தோ சிவராஜ், சிலாங்கூர் மாநில தமிழ்ப்பள்ளிகளின் அமைப்பாளர் டேனியல், கல்வியமைச் சின் அதிகாரி டத்தின் ஃபரிடா, உலுலங்காட் கல்வி இலாகாவின் துணைத்தலைவர் மூசா பின் இஸ்மாயில், உலு லங்காட் மஇகா தலைவர் டத்தோ கோபாலகிருஷ்ணன் ஆகியோரோடு இந்த புதிய பள்ளியின் நடவடிக்கை செயற்குழுவினர் செல்வராஜா, சோழ பாண்டியன், டாக்டர் செல்வா, வடிவேலு ஆகியோரோடு மஇகா தலைவர்கள், அரசு சாரா அமைப்புகளின் தலைவர்கள், பள்ளி தலைமையாசிரியர்கள், ஆசிரியர்கள், பொதுமக்கள் என ஐநூறுக்கும் அதிகமான மக்கள் கலந்து கொண்டனர்.


”தென்இந்தியக் கறுப்பர்களுடன் நாங்கள் வாழவில்லையா?”- தருண் விஜய் சர்ச்சை பேச்சு

பாஜக மூத்த எம்.பி.யும் இந்திய-ஆப்ரிக்க நட்புறவு குழுத் தலைவராக இருப்பவர் தருண் விஜய். தமிழர், தமிழ் எனப் பல கட்டங்களிலும் உணர்ச்சிப் பொங்க ஆதரவும், அறிக்கைகளும் கொடுத்து வந்தவர். தற்போது தமிழ்நாடு, கர்நாடகா, ஆந்திரா என தென் இந்தியக் கறுப்பர்களுடன் நாங்கள் சேர்ந்து வாழவில்லையா என்று சர்ச்சைக்குரிய இனவாதக் கருத்தினை முன்வைத்து பேசியுள்ளார். மேலும், நாங்கள் இனவாதிகள் என்று குறிப்பிடுவது சரியல்ல. கிருஷ்ணர் என்ற கறுப்பு நிறக் கடவுளை வணங்குகிறோம். ஆப்ரிக்காவிலிருந்து இடம் பெயர்ந்த பலர் குஜராத், மகாராஷ்டிரா போன்ற மாநிலங்களில் வாழ்ந்து வருகின்றனர்" என்று கூறியிருந்தார். இவ்வளவு காலம் இந்தியர்கள், தமிழர்கள், தமிழ், திருக்குறள், திருவள்ளுவர் என உணர்ச்சிப் பொங்க பேசிவந்த தருண் விஜய், தென் இந்தியர்களை கறுப்பர்கள் என்று குறிப்பிட்டது பெரும் சர்ச் சையை ஏற்படுத்தியுள்ளது. இந்தநிலையில், தன் ட்விட்டர் பதிவில் மன்னிப்புக் கோரியுள்ளார் தருண் விஜய். "தான் சொல்ல வந்த கருத்து சரியாக வெளிப்படவில்லை என்றும் அதற்காக வருந்துவதாகவும் அவர் கூறியுள்ளார். தருண் விஜய் கருத்துக்கு பலரும் எதிர்ப்பு தெரிவித்து வரும் நிலையில் காங்கிரஸ் செய்தி தொடர்பாளர் குஷ்பூ, ‘தருண் விஜயின் கருத்து அர்த்தமற்றது. எங்கிருந்து வந்தது இந்த நிறம். தருண் விஜயிடம் இருந்து இப்படி ஒரு கருத்தா என ஆச்சர்யப் பட்டுள்ளார். திமுக செய்தி தொடர்பாளர் டி.கே.எஸ்.இளங்கோவன் குறிப்பிடுகையில், கேரளா, கர்நாடகா, தமிழ்நாட்டில் எல்லாரும் கறுப்பர்கள் இல்லை. எங்கள் தலைவர் கருணாநிதி, ஜெயலலிதா போன்றோர் நல்ல நிறமானவர்கள் எனக் குறிப்பிட்டுள்ளார்


வெ.10 மில்லியன் நிதி ஒதுக்கீட்டில் 50 தமிழ்ப்பள்ளிகளில் பாலர் பள்ளி.

பிரதமர் ஒதுக்கியுள்ள பத்து மில்லியன் நிதி ஒதுக்கீட்டில் 50 தமிழ்ப் பள்ளிகளில் பாலர் பள்ளி நிர்மாணிப்பதற்கு திட்டம் வரையப்பட்டுள்ள சூழ்நிலையில் யாயாசான் ராக்யாட் சத்து மலேசியா அற நிறுவனத்தின் உதவியோடு ஏழு தமிழ்ப் பள்ளிகளில் பாலர் பள்ளி நிர்மாணிப்புப் பணிகள் தொடங்கப்பட்டுள் ளன என்று பிரதமர் துறை தமிழ்ப்பள்ளி மேம்பாட்டுத் திட்ட வரைவின் தலைவர் டத்தோ என்.எஸ்.இராஜேந்திரன் கூறினார். நேற்று இங்குள்ள கிளே பாங் தமிழ்ப்பள்ளியில் புதிதாக பாலர் பள்ளி நிர்மாணிப்புக்களை அடிக்கல் நாட்டு விழாவில் கலந்து கொண்டு செய்தியாளர் களிடம் இவ்வாறு கூறினார். 2020க்கும் அனைத்து பள்ளிகளிலும் கல்வி பெருந்திட்டத்தின் கீழ் பாலர் பள்ளிகள் அமைக்க வேண்டும் என்ற அர சாங்கத்தின் இலக்கு அடிப்படையில் சுமார் வெ.10 மில்லியன் நிதி ஒதுக்கீட்டில் 50 தமிழ்ப் பள்ளிகளில் பாலர் பள்ளி நிர்மாணிப்பதற்கு திட்டம் வரை யப்பட்டு வருகிறது என்று கூறினார். இதற்காக பிரதமர் துறை தமிழ்ப்பள்ளி மேம்பாட்டு திட்டமிடல் பிரிவு தமிழ்ப்பள்ளிகளை அடையாளம் கண்டு வரு கிறது என்று கூறினார். இதற்கிடையில் யாயாசான் ராக்யாட் சத்து மலேசியா அற நிறுவனம் மூலமாக பிரதமர் கொடுத்த நிதியைக் கொண்டு முதலில் 6 தமிழ்ப் பள்ளிகளில் பாலர் பள்ளி நிர்மாணிக்க திட்டமிட்டபோது அந்நிதியை மிச்சப்படுத்தி ஏழாவது பாலர் பள்ளியை நிர்மாணிக்க முடிவு எடுத்துள்ளோம் என்று அவர் கூறி னார். சிலாங்கூரில் சீ போர்ட் தமிழ்ப் பள்ளியில் முதல் பாலர் பள்ளி கட்டி முடிக்கப்பட்டு அது செயல்படத் தொடங்கியுள்ளது. மேலும் கெடா எண் ராட்டா, பினாங்கு சுப்ரமணி, பாரதி, கிளேபாங், ஜொகூர் செனவாங் ஆகிய தமிழ்ப்பள்ளிகளில் பாலர் பள்ளி நிர்மாணிப்பு பணிகள் தொடங்கப்பட்டுள்ளது என்று கூறினார். தலா வெ.2 லட்சத்து 50 ஆயிரம் செலவில் பாலர் பள்ளிகள் நிர்மாணிக்கப்படுகிறது. ஏழாவது பாலர் பள்ளி நெகிரி செம்பிலானில் கட்டப்படும் என்று கூறினார்.நாட்டில் செயல்படும் 524 தமிழ்ப் பள்ளிகளில் 200 பள்ளிகளில் பாலர் பள்ளிகள் செயல்படுகின்றன. மேலும் 57 தமிழ்ப் பள்ளிகளில் பாலர் பள்ளிகள் நிர்மாணிக்கப்பட்டு செயல்படத் தொடங்கும் என்று கூறினார். குனோங் ராப்பாட் தமிழ்ப்பள்ளி நிர்மாணிப்புப் பணிகள் விரைவில் தொடங்கப் படவிருக்கிறது. இத்திட்டம் நேரடியாக அரசாங்கத்தின் மேற்பார்வையில் தொடங்குவதால் இதன் குத்தகை வழங்குவது அரசு எடுக்கும் முடிவு என்று கூறினார்.டேசா பிஞ்சி, அரசினர் தமிழ்ப் பள்ளிகளின் இணை கட்டடம் கட்டி முடித்தும் திறக்கப்படாதது குறித்து வினவப்பட்டபோது இதற்கு விரைவில் தீர்வு பிறக்கும் என்று கூறினார். கிளேபாங் தமிழ்ப்பள்ளி தலைமை ஆசிரியை திருமதி பத்மினி, பள்ளி வாரிய குழு தலைவர் கிருஷ்ணசாமி, பெற்றோர் ஆசிரியர் சங்க பொறுப்பாளர்கள் பாலர் பள்ளி அடிக்கல் நாட்டு விழாவில் கலந்து கொண்டனர்.


பேரா மஇகா ஒரு முதியோர் இல்லமா?

மலேசிய இந்தியர்களின் பாரம்பரிய அரசியல் கட்சியான மஇகாவின் நிலைமை படுமோசமாக இருப்பதற்கு உதாரணமாக பேரா மாநில மஇகா செயல்பட்டு வருவதைக் காண்பதற்கு வேதனையே மிஞ்சுவதாக பேரா மாநில இந்தியர்களில் பலர் மலேசிய நண்பனைத் தொடர்பு கொண்டு கூறியுள்ளனர். மஇகாவின் செயல்பாடுகள் பேரா இந்தியர்களுக்குத் துளியளவு கூட முன்னுரிமை வழங்காமல் தலைவர்களின் தேவைகளை மட்டுமே நிறைவு செய்து வருவது உடனடியாக மறு ஆய்விற்கு உட்படுத்த வேண்டும் என மஇகா வின் தேசியத் தலைவர் டத்தோஸ்ரீ ச.சுப்பிரமணியத்தை நண்பன் குழுவிற்கு அழைத்தவர்கள் தெரிவித் துள்ளனர். முடமாகக் கிடக்கும் பேரா மஇகா பேரா மாநிலத்தில் 24 தொகுதிகள் உள்ள நிலையில் அங்குள்ள இந்தியர்களின் தேவைகளை நிறைவு செய்து கொள்வதற்கான சேவை மையங்களை கூட ஏற்படுத்தாமல் தேர்தல் காலங்களில் வழங்கப்படவிருக்கும் மானியங்களை முழுமையாக கையகப்படுத்துவதற்காக திடீர் சேவை மையங்களை அமைக்கும் சாணக்கி யத்தினை மஇகாவினைத் தவிர வேறு யாராலும் செய்ய முடியாது என்பதற்கு சான்றுகளே தேவையில்லை. மேலும் பேரா மாநிலத்தில் செயல்பட்டு வரும் 24 தொகுதிகளில் பாதிக்கும் மேலான தொகுதிகளை மறு சுழற்சித் தலைவர்களே ஆக்கிரமித்துக் கொண்டிருப்பதோடு மட்டுமல்லாமல் 70 வயதிற்கும் கூடுதலான வர்களாக இருந்து வருவது மஇகாவிற்கு மிகப்பெரிய பலவீனமாகவே கருத வேண்டியுள்ளதாக தஞ்சோங் மாலிம் தொகுதியிலிருந்து அழைத்திருந்த மஇகாவின் தலைவர் ஒருவர் கருத்துரைத்திருந்தார். பேரா மாநில மஇகாவின் தொகுதித் தலைவர்களில் சட்டமன்ற உறுப்பினர், நாடாளுமன்ற உறுப்பினர், சபா நாயகர், செனட்டர் மற்றும் மாநில அரசு நிறுவனங்களில் இயக்குநர் பதிவிகளில் ஒன்றிற்கும் மேல் அனுபவித்து விட்டு இன்னமும் இருக்கும் வாய்ப்புகளையும் முழுமையாக அபகரித்துக் கொள்ளும் சூழலை எதையுமே கண்டு கொள்ளாமல் பேரா மாநில மஇகாவின் தலைவராகச் செயல்பட்டு வரும் டத்தோ இளங்கோவின் நட வடிக்கைகளில் பேரா மாநில இந்தியர்கள் அதீதமான அதிருப்தியைக் கொண்டிருப்பதாக நண்பன் குழு மேற் கொண்ட ஆய்வு தெளிவுபடுத்துகின்றது. லாருட் (தேவராஜ்), ஈப்போ பாராட் (டத்தோ ராஜா), ஈப்போ தீமோர் (டத்தோ கணேசன்), தம்பூன் (டத்தோ ஷாகூல் ஹமீட்), கம்பார் (டான்ஸ்ரீ வீரசிங்கம்), கோலக்கங்சார் (பூபாலன்), தஞ்சோங் மாலிம் (டத்தோ கே.ஆ.ஏ.நாயுடு), தெலுக் இந்தான் (டத்தோ இராமச்சந்திரன்), புருவாஸ் (சிவசாமி) ஆகியோர் 70 வயதிற்கும் மேற்பட்டவர்கள் என்பதோடு மட்டுமல்லாமல் அரசியல் நிலையில் எல்லா பதவிகளில் சுகம் கண்டவர்கள் என்பதோடு மட்டுமல்லாமல் தொகுதி நிலையில் மஇகாவின் மேம்பாடுகளுக்கும், மக்களின் நலன்களுக்கும் துளியளவும் சேவையாற்றாத நிலையினை மறுக்க முடியுமா என நண்பன் குழு கேட்கின்றது. இதற்கிடையே பேரா மாநிலத்தில் முன்னாள் இந்திய சட்டமன்ற உறுப்பினர்களின் அமைப்பின் வழி மிகப்பெரிய அளவிலான நில விண்ணப்பத்தை செய்திருப்பதாக வந்திருக்கும் தகவலில் உண்மை உள்ளதா என்பதை மாநிலத் தலைவர் பேரா இந்தியர்களுக்கு விளக்குவாரா என்ற கேள்விக்கும் விடை தேவைப்படுவதாக நண்பன் குழு கருதுகின்றது செயல் நடவடிக்கை அறிக்கை கிடைக்குமா? பேரா மாநில ம.இ.கா.வின் தலைமைத்துவத்தில் ஏற்பட்டிருக்கும் அவலமான நிலையால் பேரா மாநில இந்தியர் களின் நலன்கள் முற்றாகவே புறக்கணிக்கப்பட்டிருக்கும் உண்மையை மறுக்க வேண்டுமானால் பேரா ம.இ.கா. வின் தலைவர் டத்தோ இளங்கோ கடந்த மூன்று ஆண்டுகளாக தொகுதி வாரியாக மேற்கொள்ளப்பட்ட இந்தியர் நலன்களுக்கான திட்டங்களின் செயலறிக்கையை பகிரங்கப்படுத்த முடியுமா? என நண்பன் குழு சவால் விடுக்கின்றது. கடந்த 70 ஆண்டுகளாக கட்சி நிலையில், தொகுதி நிலையில், மாநில நிலையில், தேசிய நிலையில் செய லாற்றுபவர்களின் செயலறிக்கைகள் வெளியிடப்பட்டதாகவே வரலாறு இல்லை என்பதை யாராவது மறுக்க முடியுமா? பேரா மாநில நிலையில் தற்போதைய ம.இ.கா.வின் தலைமைத்துவம் இந்தியர்களிடம் வாக்குகளைச் சேகரிக்க முடியுமா என்ற கேள்விக்காவது பதில் கூற வேண்டிய நிர்பந்தம் இருப்பதாக நண்பன் குழு கருதுகின்றது. நாளை கேட்டால் தருவோம் வந்தால் கொடுப்போம்!


ஈரான் பாதுகாப்புப் படை பயங்கரவாத அமைப்பு!  - அமெரிக்கா அறிவிப்பு

வாஷிங்டன்,

ஈரான் நாட்டின் பாதுகாப்புப் படையை பயங்கரவாத அமைப்பாக அமெரிக்க அதிபர் டொனால்டு டிரம்ப் அறிவித்துள்ளார். இதன்மூலம் ஈரான் மீது மேலும் கூடுதல் தடைகளை விதிக்க உள்ளது. அணு ஆயுத பரவல் தடை ஒப்பந்தத்தில் இருந்து விலகிக்கொண்ட அமெரிக்கா, அடுத்தடுத்து ஈரான் அரசின்மீது பல்வேறு பொருளாதார தடைகளை விதித்து வருகிறது. தனது நேசநாடுகளும் ஈரானை புறக்கணிக்க வேண்டும் என அமெரிக்க வெளியுறவுத்துறையின் சார்பில் நிர்ப்பந்திக்கப்படுகிறது. இதன் மூலம் இரு நாடுகளுக்கு இடையே பதற்றம் அதிகரித்துள்ளது.

அணு ஆயுத பரவல் தடை ஒப்பந்தத்தில் இருந்து விலகிய அமெரிக்க அதிபர் டிரம்ப்பின் முடிவால் உலகளாவிய அளவில் ஈரான் நாட்டின் மீதான நன்மதிப்பு பாதிக்கப்பட்டுள்ளதாக அந்நாட்டு அதிபர் ஹஸன் ரவுகானி தெரிவித்தார்.அமைதியான முறையில் ஆக்கப்பூர்வமான தேவைகளுக்கு யூரேனியத்தை செறிவூட்டும் உரிமை ஈரானுக்கு உள்ளதாகவும் தெரிவித்த ரவுகானி, அமெரிக்காவின் அழுத்தத்துக்கு ஒருபோதும் அடிபணிய மாட்டோம் என்று கூறியிருந்தார்.

ஆனால் ஈரான் அரசு சில இடங்களில் ரகசியமாக அணு உலைகளை அமைத்து வருவதாக அமெரிக்க உளவுத்துறை தொடர்ந்து குற்றம்சாட்டி வருகிறது. இந்த பரபரப்பான சூழ்நிலையில், ஈரானின் பாதுகாப்பு படையை பயங்கரவாத அமைப்பாக அமெரிக்க அதிபர் டொனால்டு டிரம்ப் அறிவித்துள்ளார்.

ஈரான் அரசாங்கம் பயங்கரவாதத்தை ஆதரிக்கிறது. அதன் புரட்சிகர பாதுகாப்புப் படை பயங்கரவாத செயல்பாடுகளில் பங்கேற்பதுடன், அதற்கு நிதியுதவி அளித்து, அதை அரசாங்கத்தின் செயல்பாட்டு கருவியாக ஊக்குவிப்பதை அமெரிக்க அரசு உறுதி செய்கிறது. ஈரான் மீதான அழுத்தத்தை கணிசமான அள வில் அதிகரிக்கும் வகையில் இந்த முடிவை எடுத்துள்ளோம். நீங்கள் ஈரானின் புரட்சிகர பாதுகாப்புப் படையோடு தொழில் செய்கிறீர்கள் எனில் அது பயங்கரவாதத்திற்கு நிதியுதவி செய்வதற்கு சமம்  என்று டிரம்ப் தெரிவித்தார்.

மற்றொரு நாட்டின் ராணுவத்தை அமெரிக்கா பயங்கரவாத இயக்கமாக அறிவிப்பது இதுவே முதல் முறை. டிரம்பின் இந்த அறிவிப்பு இன்னும் ஒரு வாரகாலத்தில் நடைமுறைக்கு வரும் என்று தெரிவிக்கப்பட்டுள்ளது.


பதவி துறந்தார் மாமன்னர்.

பெட்டாலிங் ஜெயா,

மாட்சிமை தங்கிய பேரரசர் சுல்தான் முகமட் V, நாட்டின் 15-ஆவது மாமன்னர் பொறுப்பிலிருந்து அதிகாரப்பூர்வமாக விலகியுள்ளார் என்று நேற்று அறிவிக்கப்பட்டது. கூட்டரசு அரசியலமைப்புச் சட்டத்தின் பிரிவு 32(3)-க்கு ஏற்ப அவர் தமது பதவியை ராஜினாமா செய்திருப்பதாக அரச மேலாளர் டத்தோ வான் அஹ்மட் டஹ்லான் அப்துல் அஜிஸ் கூறினார்.ஆட்சியாளர்கள் மாநாட்டின் செயலாளருக்கு வழங்கிய ஒரு கடிதத்தில் தாம் பதவி விலகும் விவகாரத்தை மாமன்னர் மலாய் ஆட்சியாளர்களுக்கு அதிகாரப்பூர்வமாக தெரிவித்துள்ளார் என்று அவர் சொன்னார்.

Read More: Malasyia Nanban Tamil Daily on 7.1.2019


போய் வா ஷாலினி, புதிய பிறவியில் இன்னும் பொலிவுடன் வா... -அமைச்சர் ஜெயக்குமார்

நேற்று, திண்டுக்கல் மாவட்டம் நிலக்கோட்டை அருகே ஏற்பட்ட கார் விபத்தில் மாலை முரசு தொலைக்காட்சியின் பெண் செய்தியாளர் ஷாலினி உயிரிழந்தார். அவரது இறப்பு குறித்த அமைச்சர் ஜெயக்குமாரின் இரங்கல் செய்தி.

“மாலைமுரசு தொலைக்காட்சியின் நிருபர் ஷாலினி விபத்தில் உயிரிழந்தார் என்ற செய்தி கேட்டு ஒருகணம் நிலைகுலைந்து போனேன். தினமும் காலைநேரத்தில் நான் அலுவலகம் கிளம்பும்முன் எனது வீட்டருகே செய்தியாளர்களை சந்திப்பது வழக்கம். அப்படியான சந்திப்புகளின்போது, துடிப்பு டனும், பொறுப்புடனும் கேள்விகளை ஏந்தி வரும் அந்த சின்னஞ்சிறு பெண் நிருபர் ஷாலினி என் கவனத்தை எப்போதும் ஈர்ப்பார். பின்தங்கிய கிராமம் ஒன்றில் பிறந்து, செய்தித்துறையில் சாதித்திட பல கனவுகளை கண்டிருந்த அந்த இளம் செய்தியாளர் சாலை விபத்தில் உயிரிழந்தார், அதுவும் பிறந்த நாளில் உயிரிழந்தார் என்ற செய்தி என்னை உலுக்கி விட்டது.

ஷாலினியின் உருவம் என் கண்ணுக்குள்ளேயே நிற்கிறது, கண்ணிமைக்கும் நேரத்தில் அவர் உயிரோடு இல்லை என்பதை ஏற்க மறுக்கிறது மனம். நாளை செய்தியாளர் சந்திப்பின்போது ஒளிரும் கண்களுடனும், சிரித்த முகத்துடன், வலுவான கேள்விகளை ஏந்திவரும் ஷாலினியை எங்கே என்று தேடுவேன். செய்தியாளர்களே, நண்பர்களே அனைவருக்கும் ஒரு வேண்டுகோள், உங்கள் உயிர் விலைமதிப்பில்லாதது, சமூகத்திற்கும் உங்கள் குடும்பத்திற்கும் நீங்கள் பெரிய சொத்து.

பாதுகாப்புடன் பயணங்களை மேற்கொள்ளுங்கள். விபத்தில்லா நெடுவாழ்வு வாழுங்கள். உயிரிழந்த ஷாலினியின் ஆன்மா சாந்தியடைய இறைவனை வேண்டுகிறேன். ஆழ்ந்த இரங்கல்கள்.

போய் வா ஷாலினி, புதிய பிறவியில் இன்னும் பொலிவுடன் வா...”


ஏ.இ.எஸ். சாலை  சம்மன்கள் ரத்து.  அமைச்சரவை முடிவு.

கோலாலம்பூர்,

ஏ.இ.எஸ். அல்லது தானியங்கி சாலை போக்குவரத்துக் கண்காணிப்பு கேமரா முறையின் கீழ் வழங்கப்பட்ட, நடப்பில் உள்ள அனைத்து சம்மன்களும் முற்றாக நீக்கப்படுகின்றன. வரும் செப்டம்பர் முதல் தேதியிலிருந்து ஏ.இ.எஸ். நடவடிக்கைகளை இரு தனியார் நிறுவனங்களிடமிருந்து அரசாங்கம் முழுமையாக ஏற்கும் அமைச்ச ரவைத் தீர்மானத்தை தொடர்ந்து இம்முடிவு எடுக்கப்பட்டுள்ளதாக போக்குவரத்து அமைச்சர் அந்தோணி லோக் கூறினார்.

Read More: Malaysia Nanban Tamil Daily on 18.8.2018


இளம் தொழிலாளர்களை வெறுக்கும் தொழில் நிறுவனங்கள் எதிர்பார்ப்பு அதிகம், பொறுப்புணர்ச்சி குறைவ

பெட்டாலிங் ஜெயா, ஏப். 26: நாட்டின் தொழில்துறைகளில் வேலை வாய்ப்புகள் அதிகமாக இருந்தும் ஏராளமான இளையோர்கள் இன்னும் வேலையில்லா திண்டாட்டத்தை எதிர்நோக்கி வருவதாக ஒரு புறம் குற்றஞ்சாட்டப்பட்டு வருகிறது. ஆனால், அளவுக்கு அதிகமான சம்பளத்தை எதிர்பார்ப்பதுடன், வேலையில் பொறுப்புணர்வும் இல்லாமல் இருந்து வருவதால் இளையோர்களை பணியில் அமர்த்தும் எண்ணத்தை கைவிடுவதாக தொழில் நிறுவனங்கள் தற்போது தெரிவித்துள்ளன. படித்து முடித்துவிட்டு, வேலைச்சந்தையில் காலடியெடுத்து வைக்கும் இன்றைய இளையோர்களில் சிலர் தொழிலில் மோசமான குண நலன்களை வெளிப்படுத்தி வருவதாகக் கூறப்படுகிறது. இதனை அடிப்படைக் காரணமாகக் கொண்டுதான் பெரும்பாலான நிறுவனங்கள் தொழிலில் அனுபவம், திறன் ஆகிய இரண்டையும் உள்ளடக்கியிருக்கும் ஆட்களையே தங்களின் முதன்மைத் தேர்வாக ஏற்றுக்கொள்கின்றன.என்று மலேசியா, சிங்கப்பூர் ஆகிய நாடுகளுக்கான ஜோப்ஸ்திரிட் நிர்வாகி சோக் யூஇங் குறிப்பிட்டார். வெறும் கல்வி அறிவை மட்டுமே தங்களின் முழு முதலீடாகக் கருதும் இன்றைய இளம் பட்டதாரிகள், முதல் வேலையிலேயே அளவுக்கு அதிகமான சம்பளத்தை எதிர்பார்க்கின்றனர். எனவே, தங்களின் எதிர்பார்ப்பிற்கு மாறாக அமையும் சம்பளத்தை உடனடியாகத் தட்டிக்கழித்துவிடுகிறார்கள். ஆனால், தற்போதைய சூழலில் அதிகக் கல்வி அறிவை மட்டுமே கொண்டிருக்கும் தொழிலாளர்களால் எந்தத் தொழில் நிறுவனத்திற்கும் 100 விழுக்காடு ஆதாயம் கிடைப்பதில்லை. கல்வி அறிவுடன் சேர்த்து, அனுபவம், திறன் கல்வி உள்ளிட்ட அம்சங்களும் இருந்தால் மட்டுமே ஒரு தொழிலாளர் மிகச் சிறந்த மனித மூலதனமாகக் கருதப்படுகிறார். ஆகவே, நல்ல வேலை வாய்ப்பை அமைத்துக்கொள்வதற்காக அரும்பாடுபட்டு சிறப்புத் தேர்ச்சியைப் பெற்று, உயர்கல்விக்கூடங்களிலிருந்து வெளியேறும் இளம் பட்டதாரிகள், தங்களின் திறமைகளையும் அனுபவத்தையும் பெருக்கிக்கொள்வதில் தீவிரம் காட்டுவதே விவேகமாகும். அதனைத் தவிர்த்து, அதிகமான இளையோர்கள், முதல் நாளன்றே வேலைக்கு வருவதில்லை. அத்துடன், அதனைப் பற்றி வேலை நிறுவனத்திடம் எவ்வித அறிவிப்பையும் செய்வதில்லை என்று அதிகமான நிறுவனங்களிடமிருந்து ஜோப்ஸ்திரிட்டுக்கு புகார்கள் குவிகின்றன. தங்களின் விருப்பத்திற்கும் எதிர்பார்ப்புக்கும் ஏற்றவாறு இல்லையெனில், அவர்கள் சம்பந்தப்பட்ட நிறுவனங்களிடம் முன்னதாகவே அறிவிப்பது நன்று. இதன்வழி சம்பந்தப்பட்ட பணிக்கு அந்நிறுவனங்கள் வேறு ஆட்களை நியமனம் செய்ய முடியும். இது இரு தரப்புக்கும் பாதிப்புகளை விளைவிக்காத வண்ணம் அமையும். அதேவேளையில், உண்மையிலேயே சம்பந்தப்பட்ட பணியில் ஆர்வம் உள்ளவர்களுக்கு சிறந்த வாய்ப்பாகவும் அமையும். மேலும், வேலைக்கு விண்ணப்பம் செய்யும் இளம் தொழிலாளர்கள் ஒரே நேரத்தில் அநேக நிறுவனங்களிடம் விண்ணப்பத்தை அனுப்பி வைக்கின்றனர். இந்தச் செயலானது அவர்களின் நிலைத்தன்மையற்ற போக்கை உணர்த்துகின்றது. ஏனெனில், குறிப்பிட்ட ஒரு வேலைக்கு விண்ணப்பம் செய்யும் முன்னர், அதற்கு தாங்கள் பொருத்தமானவர்களா என்பதை அவர்கள் பலமுறை ஆழ்ந்து சிந்திக்க வேண்டும். அவ்வாறு சிந்தித்தால், நிச்சயமாக இத்தகைய பிரச்சினைகள் எழுவதற்கு வாய்ப்பில்லை. ஜோப்ஸ்திரிட்டைப் போன்றே இன்னும் அதிகமான நிறுவனங்களின் வழி வேலை தேடுவதற்கான வாய்ப்புகள் உள்ளன, என்றாலும் இந்தச் சலுகையினை அவர்கள் தவறாகப் பயன்படுத்தலாகாது. குறிப்பிட்ட, ஒரு வேலை கிடைத்த பின்னர், உடனடியாக வேறு வேலைக்கு அல்லது இடங்களுக்கு மாற்றலாகி செல்லுதல் போன்ற பொறுப்பற்ற இளைஞர்களின் போக்கை தொழில் நிறுவனங்கள் முற்றாக வெறுக்கின்றன என்பதை இளையோர்கள் உணர வேண்டும்.


திமுக அமைத்திருப்பது சந்தர்ப்பவாத கூட்டணி - சரத்குமார்

திருவள்ளூர்,

ஏப். 2- தி.மு.க. அமைத்திருப்பது சந்தர்ப்பவாத கூட்டணி என்று பூந்தமல்லி பகுதியில் நடந்த பிரசாரத்தில் சமத்துவ மக்கள் கட்சி தலைவர் சரத்குமார் தெரிவித்தார்.

திருவள்ளூர் மாவட்டம் பூந்தமல்லி சட்டமன்ற தொகுதி அ.தி.மு.க. வேட்பாளர் வைதியநாதன், திருவள்ளூர் நாடாளுமன்ற  தொகுதி அ.தி.மு.க. வேட்பாளர் வேணுகோபால் ஆகியோரை ஆதரித்து சமத்துவ மக்கள் கட்சி தலைவர் சரத்குமார்  பூந்தமல்லியில் உள்ள காட்டுப்பாக்கம் பகுதியில் பிரச்சாரம் மேற்கொண்டார். அப்போது அவர் கூறியதாவது: 2 தினங்களுக்கு முன்பு எனது பிரச்சாரத்தை தொடங்கினேன்.

அ.தி.மு.க. கூட்டணி பற்றி உங்களுக்கு தெரியும். மத்தியில் வலுவான ஆட்சி என்ற அடிப்படையில் இந்த கூட்டணி உருவாகி உள்ளது. புலவாமா தாக்குதலுக்கு பிறகு பாதுகாப்பு இல்லாமல் போய் விடுமோ? என்ற அச்சத்தில் மக்கள் இருந்தனர். ஆனால் எதிர் தாக்குதல் நடத்தி அந்த அச்சத்தை போக்கியவர் பிரதமர் மோடி. அவருடன் அ.தி.மு.க. கூட்டணி அமைத்துள்ளது முதல் வெற்றி.

தி.மு.க. தலைவர் மு.க.ஸ்டாலின், இந்த கூட்டணியை சந்தர்ப்பவாத கூட்டணி என்று கூறுகிறார். 10 ஆண்டு களாக பேசாத  பிரதமரை வைத்துக்கொண்டு இருந்தவர்கள் தான் சந்தர்ப்பவாத கூட்டணி அமைத்து உள்ளனர். காங்கிரஸ் காலத்தில் இருந்து  காஷ்மீர் பிரச்சினை தீர்க்கப்படவில்லை.

காங்கிரஸ், தி.மு.க.வால் அன்று தொடங்கிய காவேரி பிரச்சினை இன்னும் தீர்க்கப்படவில்லை. ஈழப்படு கொலை நடந்தபோது ஒன்றாக இருந்தார்கள். தற்போது வைகோவும் ஒன்று சேர்ந்து விட்டார். இதுதான் சந்தர்ப்பவாத கூட்டணி. இவ்வாறு சரத்குமார் தெரிவித்தார்.


நிதி ஆயோக் கூட்டம்: பிரதமர் பங்கேற்பு

அடுத்த 15 ஆண்டுகளில் நாட்டின் முன்னேற்றத்துக்கு எடுக்கப்பட வேண்டிய நடவடிக்கைகள் குறித்து கூட்டத்தில் விவாதிக்கப்பட்டது. இதில் பேசிய பிரதமர் மோடி, ‘‘அடுத்த 15 ஆண்டுகளுக்கு இந்தியாவின் வளர்ச்சிக்கான தொலைநோக்கு திட்டம் தயாரிக்க வேண்டும். மாற்றத்துக்கான தருணம் இது. கொள்கை வகுப்பாளர்கள் அதிலுள்ள குறைகளை சுட்டிக்காட்டுவதை விடுத்து, இயற்கை மற்றும் மனித வளத்தை முழுமையாக பயன்படுத்த வேண்டும். கனிம வளம், சூரிய சக்தியில் கவனம் செலுத்த வேண்டும். விவசாய உற்பத்தி பொருட்களை விளைப்பது மட்டுமின்றி, ஊரக பொருளாதாரத்தின் ஒட்டுமொத்த வளர்ச்சியாக அது இருக்க வேண்டும். இவ்வாறு மோடி பேசினார்.


‘ரா’ நல்லதோர் அமைப்பு சரத்பொன்சேகா

கொழும்பு,

இந்தியாவின் புலனாய்வு அமைப்பான ‘ரா’  அயல்நாட்டு அரசியல் தலைவர்களை கொல்ல வேண்டிய தேவையில்லை என்று முன்னாள் இராணுவத் தளபதியும் அமைச்சருமான சரத்பொன்சேகா தெரிவித்துள்ளார்.இலங்கையில் உள்ள சில புலனாய்வு அமைப்புகள் போலன்றி ‘ரா’ அமைப்பானது ஒழுக்க முள்ள அமைப்பு என்றும் சரத்பொன்சேகா கூறியிருப்பது இலங்கை புலனாய்வு அமைப்புகள் மத்தியில் சலசலப்பை ஏற்படுத்தியுள்ளது.

முன்னாள் இராணுவத் தளபதி ஒருவரே இவ்வாறு கூறியிருப்பது இந்த சலசலப்பிற்கு காரணமாகும். இந்தியாவின் உயர் தொழில்சார் வேலைத் திட்டத்தை கொண்ட ‘ரா’ அமைப்பு அயல்நாட்டு தலைவர்களை கொல்லும் நோக்கத்திற்காக உருவாக்கப்படவில்லை என்றும் சரத் பொன்சேகா கூறி யுள்ளார்.

இலங்கை அதிபர் மைத்திரிபால சிறிசேனவை கொலை செய்ய இந்திய ‘ரா’ அமைப்பு திட்டமிட்டிருப்பதாக அதிபர் கூறியதாக சில ஊடகங்கள் செய்தி வெளியிட்டிருந்தன. இந்த விசயம் குறித்து கருத்து தெரிவித்த போது அமைச்சர் சரத்பொன்சேகா இதனை கூறினார்.அதேவேளை அதிகாரத்தில் இருக்கும் அரசியல்வாதிகளிடையே கருத்து வேறுபாடுகள் காணப்படுவது இயல்பு என்று பொன்சேகா தெரிவித்துள்ளார்.


கூட்டணிக்குள் களேபரம். உங்கள் சர்ச்சையை உடனே நிறுத்துங்கள்.

கோலாலம்பூர்,

நம்பிக்கைக் கூட்டணிக்குள் தற்போது நிலவும் உட்பூசல் உடனடியாக நிறுத்தப்பட வேண்டும். குறிப்பாக, அமைச்சர்கள் மற்றும் மாநில ஆட்சிக்குழு உறுப்பி னர்கள் பகிரங்கமாக ஒருவர் மற்றவரை தாக்கிப் பேசுவதும் குறைகூறுவதும் விமர்சிப்பதும் தவிர்க்கப்பட வேண்டும் என்று வலியுறுத்தப்பட்டுள்ளது. முந்தைய தேசிய முன்னணி அரசாங்கத் தலைவர்கள் இப்படி பகிரங்கமாக ஒருவரை ஒருவர் குறைகூறியது கிடையாது. அந்த நடைமுறையை நம்பிக்கைக் கூட்டணி தலைவர்கள் பின்பற்ற வேண்டும் என ஆலோசனை கூறப்படும் அளவிற்கு நடப்பு அரசாங்கத்தில் உட்பூசல் உச்சக்கட்டத்தை அடைந்துள்ளது.

Read More: Malasyia Nanban Tamil Daily on 24.12.2018


மே.9 தேர்தல் வெற்றியை அறிவிப்பதில் தாமதம் ஏன்?  அம்பலப்படுத்தினார் துன் மகாதீர்.

பெட்டாலிங் ஜெயா,

அரசாங்கத்தின் நிர்வாகத்தை பக்காத்தான் ஹராப்பான் ஏற்றபோது, கூட்டணிக்குள் பல இடர்பாடுகள் தோன்றியதாக பிரதமர்  துன் டாக்டர் மகாதீர்  முகமட் கூறினார். பக்காத்தானில் இருந்து  வெளியேறி  அம்னோ, பாஸுடன் இணையும்படி   கூட்டணியைச் சேர்ந்த சிலர் அறிவுறுத்தப்பட்டதாக டாக்டர்  மகாதீர் அண்மையில்   மீகோங் ரிவியூவுடனான ஒரு  நேர்காணலின் போது தெரிவித்தார். “முந்தைய அரசாங்கம் இஸ்லாத்திற்கு உரிய  இடம் வழங்கி வந்ததைப் போல் எங்களுடைய  கூட்டணி   மதிப்பளிக்காது என்ற அச்ச  உணர்வு நிலவியது” என்றார் அவர்.

Read More: Malaysia Nanban Tamil Daily on 21.22.2018


நவீன் குடும்பத்திற்கு மாதாந்திர சொக்சோ  உதவி!

ஜார்ஜ்டவுன், பகடிவதைக்கு ஆளாகி மரணமடைந்த டி.நவீனின் குடும்பத்திற்கு மாதாந்திர பென்ஷன் வழங்கும் ஏற்பாடுகளை சொக்சோ செய்துள்ளது. மேலும், நல் லடக்கச் சடங்கிற்கான கட்டணமாக வெ.2,000-க்கான காசோலை நேற்று வழங்கப்பட்டது. பினாங்கு சொக்சோ இயக்குநர் ஏ.அந்தோணி அருள் தாஸ், குளு கோர் தாமான் துன் சார்டோனில் உள்ள நவீனின் வீட்டிற்குச் சென்று அக்காசோலையை நவீனின் தாயார் டி.சாந்தியிடம் வழங்கினார். மாதாந்திர பென்ஷன் தொகையாக 672 வெள்ளி அக்குடும்பத்திற்கு வழங்கப்படும் என்றும் தாஸ் கூறினார். கடந்த ஜூன் 10-ஆம் தேதி அதிகாலை 2.10 மணிக்கு நிகழ்ந்த சம்பவத்தில் நவீன் மிகவும் கொடூரமான முறையில் தாக்கப்பட்டு ஜூன் 15-ஆம் தேதி மரணமடைந்தார். அவரின் நண்பர் டி.பிரவீன் காய மடைந்து மருத்துவமனையில் சிகிச்சை பெற்றார்.


தொழிலாளர் பற்றாக்குறையா? முன்னாள் கைதிகளை வேலைக்கமர்த்துங்கள்.

புத்ராஜெயா,

நாட்டின் தொழிலாளர் பற்றாக்குறை பிரச்சினைக்கு தீர்வு காணும் ஒரு நடவடிக் கையாக முன்னாள் கைதிகளை வேலைக்கமர்த்தும்படி மனித வள அமைச்சர் எம்.குலசேகரன் முதலாளிகளுக்கு ஆலோசனை கூறியுள்ளார்.சிறையிலிருந்து வெளியாகும் சூழலில் அவர்கள் வழக்கமான முறையில் வாழ்க்கையை நகர்த்துவதற்கு இது உதவும் என்று அவர் சொன்னார்.முன்னாள் கைதிகளை வேலைக்கமர்த்தியுள்ள முதலாளிகளுக்கு இளைஞர், விளையாட்டுத் துறை அமைச்சு உட்பட பல்வேறு அமைச்சுகள் பல்வேறு சலுகைகளை வழங்கத் தொடங்கியுள்ளன.

Read More: Malaysia Nanban Tamil Daily on 29.4.2019


மாணவர்களிடம் போதைப்பொருள்!

கேனாபிஸ் வகை போதைப் பொருள் வைத்திருந்த குற்றத்திற்காக உயர்கல்வி நிலையத்தில் படிக்கும் 4 மாணவர்கள் நேற்று இங்குள்ள மாஜிஸ் திரேட் நீதிமன்றத்தில் குற்றம் சாட்டப்பட்டனர். கடந்தாண்டு ஏப்ரல் 18ஆம் தேதி மாலை 4.15 மணியளவில் ஜாலான் பெலாண்டூக் பூத்தே அடுக்ககத்தில் 0.16 கிராம் கேனாபிஸ் வகை போதைப் பொருள் வைத்திருந்ததாக நூருல் அமிரா அப்துல்லா (23), இமான் பட்ரிசியா சம்சூல்கமார் (21), அகமட் யாசீர் பாஹி ரின் (21), முகமட் அல் அமீன் அப்துல் அஜிஸ் (21) ஆகியோர் மீது குற்றம் சாட்டப்பட்டது. இருப்பினும், அவர்கள் நால்வரும் குற்றத்தை மறுத்துள்ளனர். அந்த நால்வருக்கும் ஜாமின் தொகை வெ.3,000ஆக நிர்ணயிக்க அரசு தரப்பு வழக்கறிஞர் முகமட் அஸ்ரி ஜக்காரியா பரிந்துரைத்தார். இருப்பினும், அந்த நால்வரும் இன்னும் உயர்கல்வி நிலையத்தில் கல்வி கற்பதால் அவர்களின் ஜாமின் தொகையைக் குறைக்கும்படி எதிர் தரப்பு வழக்கறிஞர் ஜேம்ஸ் தஞ்சோங் துவான் கேட்டுக்கொண்டார். இரு தரப்பு வாதங்களைக் கேட்ட நீதிபதி நோரினா மலூடின் ஜாமின் தொகையை வெ.1,700க்குக் குறைத்த தோடு வழக்கை மே 12ஆம் தேதிக்கு ஒத்தி வைத்தார்.


14ஆவது பொதுத் தேர்தலில் ம.இ.கா தலை தப்புமா?

(கு.ச.இராமசாமி) மக்கள் ஆவலுடன் எதிர்பார்த்துக் காத்திருக்கும் 14ஆவது பொதுத் தேர்தல் இவ்வாண்டு இறுதிக்குள் நடைபெறும் என நம்பப்படுகிறது. கடந்த 13ஆவது பொதுத் தேர்தலில் தேசிய முன்னணி 133 நாடாளுமன்ற இடங்களையும் ஜசெக 38 இடங்களையும் கெ அடிலான் 30 இடங்களையும் பாஸ் 21 இடங் களையும் கைப்பற்றின. எனினும் பாரிசான் ஆட்சியே மீண்டும் அமைந்தது. வரும் 14ஆவது பொதுத் தேர்தலில் போட்டியிட அனைத்துக் கட்சிகளும் தங்களை தயார்ப்படுத்தி வரும் நிலையில் இந்திய மக்கள் எதிர்பார்க்கும் மஇகா வேட்பாளர்களுக்கான தொகுதிகளில் யார் யார் போட்டி யிடவிருக்கிறார்கள் என்ற ஆரூடங்கள் பரவலாக நிலவி வருகின்றன. இம்முறை மஇகாவிற்கு எதிராக டத்தோஸ்ரீ பழனிவேல் தரப்பினர் தொடுத்துள்ள வழக்கு, மகாதீரின் 30 ஆண்டு கால அரசியல் அனுபவ சாணக்கியத்தனத் தினால் ஏற்படப்போகும் எதிர்மறை விளைவு அம்னோவுடன் பாஸ் கூட்டணி அமைப்பது ஆகியவை தேர்தலில் பெரும் தாக்கங்களை ஏற்படுத்தக் கூடும் அது மஇகாவிற்கு சோதனையாக அமையலாம் என்று கருதப்படுகிறது. மஇகா இரண்டுபட்டுக் கிடப்பதால் ஹிண்ட்ராப் வேதமூர்த்தி இந்தியர்களுக்கென ஒரு கட்சியை அமைத்து மகாதீருடன் கைகோர்த்திருக்கிறார். இதன் மூலம் அவர் இந்தியர்களின் வாக்குகளை கவரும் சாத்தியம் உள்ளதாகவும் இது தேர்தலில் மஇகாவிற்கு பெரும் பின்னடைவை ஏற்படுத் தக்கூடும் என் பன போன்ற ஆரூடங்களும் வலுத்து வருகின்றன சென்ற பொதுத் தேர்தலில் மஇகாவிற்கு ஒன்பது நாடாளுமன்றத் தொகுதிகளும் 18 சட்டமன்றத் தொகுதிகளும் வழங்கப்பட்டன. மஇகா சார்பில் கேமரன் மலையில் போட்டியிட்ட டத்தோஸ்ரீ பழனிவேலும் சிகாமட்டில் போட்டியிட்ட டத்தோஸ்ரீ டாக்டர் சுப்பிரமணியமும் தாப்பாவில் போட்டியிட்ட டத்தோ சரவணனும் உலுசிலாங்கூரில் போட்டியிட்ட டத்தோ கமலநாதனும் வெற்றி பெற்றனர். சட்டமன்றத் தேர்தலில் ஜொகூரில் மூன்று இடங்களையும் நெகிரியில் ஓர் இடத்தையும் மலாக்காவில் ஓர் இடத்தையும் மஇகா கைப் பற்றியது.14ஆவது பொதுத் தேர்தலில் மஇகாவுக்கு சென்ற பொதுத் தேர்தலில் வழங்கப்பட்ட ஒன்பது நாடாளுமன்றத் தொகுதிகளும் 18 சட்டமன்றத் தொகுதிகளும் மீண்டும் கிடைக்குமா என்ற கேள்வியும் அரசியல் வட்டாரத்தில் எழுகிறது. சென்ற தேர்தலில் மஇகா தோல்வியுற்ற இடங்கள் மீண்டும் மஇகாவிற்கு வழங்கப்படாது என அரசியல் வட்டாரங்களில் கூறப்பட்டாலும் மஇகா தொகு திகள் மஇகாவிற்கே என தேசியத் தலைவர் டத்தோஸ்ரீ டாக்டர் சுப்பிரமணியம் அறிவித்துள்ளார். ஆனால், மஇகாவிற்கு ஒன்பது நாடாளுமன்ற தொகுதி யும் 18 சட்டமன்ற தொகுதியும் கிடைக்காது என ஒரு சிலர் கூறி வருகின்றனர். இம்முறை மஇகா வேட்பாளர்களில் பெரும் மாற்றம் இருக்கும் என மஇகாவிற்கு அணுக்கமான அரசியல் வட்டாரங்கள் கூறுகின்றன.ஜொகூரில் நான்கு சட்டமன்றத் தொகுதிகள் இருந்தாலும் இம்முறை மூன்று சட்டமன்றத் தொகுதிகளே கிடைக்கும் என தெரிகிறது. சென்ற பொதுத் தேர்தலில் தெங்காரா தொகுதியில் போட்டியிட்ட ரவின்குமாருக்கு அத்தொகுதி மீண்டும் வழங்கப்படலாம் என கூறப்படுகிறது. மேலும் பல மஇகா தலைவர் கள் களம் இறங்க தேசியத் தலைவரை நாடியிருப்பதாகவும் பேசப்படுகிறது. மஇகாவைச் சேர்ந்த பலர் சட்டமன்றத் தொகு தியிலும் நாடாளுமன்றத் திலும் போட்டியிட அம்னோ தலைவர்களின் ஆதரவை நாடி உள்ளனர். இதன்மூலம் தங்களுக்கு தொகுதி கிடைக்கும் என்ற நப்பாசையில் அவர்கள் ஈடுபட்டு வருகின்றனர். இந்நிலை தொடர்ந்தால் மஇகா தேசியத் தலைவர் டத்தோஸ்ரீ டாக்டர் சுப்ராவின் நிலைப்பாடு என்ன என்பதும் கேள்விக் குறியாகும். ஆனால், மஇகாவின் வேட்பாளர்களின் பெயரை அறிவிப்பதில் டத்தோஸ்ரீ சுப்ரா உறுதியான சாதகமான முடிவை எடுப்பாரா? என்ற ஆரூடங்களும் பரவலாக இந்தியர்களி டையே நிலவி வருகின்றன. கஹாங் சட்டமன்றத் தொகுதியும் கம்பீர் சட்டமன்றத் தொகுதியும் புத்ரி வங்சா சட்டமன்றத் தொகுதியும் தெங்காரோ தொகுதியும் மஇகாவிற்கு நிச்சயம் வழங்கப் படும் என கூறப்படுகிறது. ஆனால், கஹாங் சட்டமன்றத் தொகுதியை அம்னோ கோருவதாக தெரிகிறது. மலாக்காவில் சென்ற சட்டமன்றத் தேர்தலில் காடேக் தொகுதியில் வெற்றி பெற்ற எம்.எஸ்.மகாதேவனுக்கு இம்முறை தொகுதி கிடைக்காது என்றும் அவருக்கு பதிலாக மஸ்ஜிட்தானா தொகுதி தலைவர் டத்தோ கண்ணன், கோத்தா மலாக்கா தொகுதி தலைவர் பன்னீர் செல்வம், மலாக்கா முத லமைச்சரின் சிறப்பு அதிகாரி வி.பி.சண்முகம் ஆகியோர் போட்டியிட தேசியத் தலைவரின் ஆதரவை பெற முயன்றி ருப்பதாக கூறப்படுகிறது. நெகிரியில் ஜெரம் பாடாங் தொகுதியில் டத்தோ மாணிக்கம் மீண்டும் போட்டியிடுகிறார் என்றும் போர்ட்டிக்சனில் இளைஞர் பகுதி துணைத் தலைவர் தினாளன் போட்டியிட லாம் என்றும் எதிர்பார்க்கப்படுகிறது. இவர் காலஞ்சென்ற நெகிரி மாநில தலைவர் டத்தோ எஸ்.எஸ்.ராஜகோபாலின் புதல் வராவார். தெலுக் கெமாங் நாடாளுமன்றத் தொகுதியில் சென்ற முறை டத்தோ வி.எஸ். மோகன் தோல்வியுற்றாலும் இம்முறை அவருக்கே வாய்ப்பு வழங்கப் படலாம் என்றும் தெரிகிறது.சிலாங்கூரிலுள்ள நான்கு நாடாளுமன்றத் தொகுதிகளில் இம்முறை பெரும் மாற்றம் இருக்கும் என தெரிகிறது. உலுசிலாங்கூர் நாடாளுமன்ற உறுப்பினரான கமலநாதன் சுபாங் ஜெயாவிலும் காப்பாரில் ஆர்.எஸ்.மணியம் அல்லது சிவராஜும் கோத்தாராஜாவில் சக்திவேலுக்கும் வாய்ப்பு வழங்கப்படலாம். சட்டமன்றத் தொகுதிகளான ஸ்ரீ அண்டலாஸில் போட்டியிட ஆர்.எஸ்.மணியம் பெயரும் அடிபடுகிறது. கடந்த இரண்டு பொதுத் தேர்தல்களில் பத்துகேவ்ஸ் தொகுதியில் போட்டியிட்ட மஇகா வேட்பாளர் கள் தோல்வியுற்ற நிலையில் இம்முறை அத்தொகுதியை பெறுவதற்கு அம்னோ தீவிரம் காட்டி வருகிறது. பத்துகேவ்ஸ் தொகுதி, சுங்கை துவா என பெயர் மாற்றம் செய்யப்பட்டுள்ளது. இத்தொகுதியில் சட்டமன்ற ஒருங்கிணைப்பாளராக ரவிச் சந்திரன் கடந்த ஐந்து ஆண்டுகளாக பணியாற்றி வந்தாலும் அவருக்கு இம்முறை வாய்ப்பு வழங்கப்படுமா என்றும் தெரியவில்லை. மஇகா தொகுதியான காப்பாரில் போட்டியிடும் வேட்பாளரை மஇகா தேசியத் தலைவர் முடிவு செய்துவிட்டார் என்றும் கூறப்படுகிறது. பகாங்கில் பரபரப்பான கேமரன் மலை தொகுதியில் டத்தோஸ்ரீ தேவமணி அல்லது பகாங் மாநில தொடர்புக் குழுத் தலைவர் டத்தோ குணசேகரன் இருவரில் ஒருவர் தேர்வு செய்யப்படலாம். இதற்கிடையே, இத்தொகுதியில் போட்டியிட மஇகா முன்னாள் தேசியத் தலைவர் டத்தோஸ்ரீ பழனிவேலு வின் துணைவியார் டத்தின்ஸ்ரீ கனகம் ஆர்வம் கொண்டு இருப்பதோடு அதற்கான முயற்சியில் இறங்கியிருப்ப தாகவும் மஇகா வட்டாரத்தில் கிசுகிசுக் கப்படுகிறது. அதோடு, டத்தோ குணசேகரன் சபாய் சட்டமன்றத்தின் மீது கண் வைத்திருந்தாலும் தொகுதி தலைவர் ஆறுமுகத்திற்கு வாய்ப்பு இருப்பதாகவும் கூறப்படுகிறது.பேராவில் சுங்கைசிப்புட் நாடாளுமன்றத் தொகுதியில் போட்டியிட மஇகா தேசிய உதவித் தலைவர் டத்தோ டி.மோகன், அல்லது இளை ஞர் பகுதித் தலைவர் சிவராஜ் ஆகியோரின் பெயர்கள் அடிபடுகின்றன. மஇகா மத்திய செயலவை உறுப்பினரான எம்.சரவணனுக்கு தாப்பா நாடாளுமன்றம் மீண்டும் வழங்கப்படலாம். பினாங்கில் இரண்டு சட்டமன்றத் தொகுதி களான பிறை, பாகான் டாலாமில் போட்டியிடுவதற்கு மஇகா மத்திய செயலவை உறுப்பினர் தினகரன், சுரேஷ் பெயர்கள் அடிபடுகின்றன. கெடா வில் புக்கிட் செலம்பாவ் தொகுதியில் கெடா மாநில தலைவர் டத்தோ ஜஸ்பால் சிங்கும், லூனாஸ் தொகுதியில் வி.நாகையாவும் போட்டியிடலாம் என மஇகாவிற்கு அணுக்கமான வட்டாரங்கள் கூறுகின்றன. பேரா சுங்கை சட்டமன்றத் தொகுதியில் போட்டியிடுவதற்கு முனியாண்டி, டத்தோ டி.முருகையா, கே.ஆர்.ஏ.நாயுடு ஆகியோரின் பெயர்கள் அடி படுகின்றன.வரும் 14ஆவது பொதுத் தேர்தல் மஇகாவிற்கு பெரும் போர்க்களமாக அமையும் என இந்திய வாக்காளர்கள் கருதுகின்றனர். இந்தியர்களை பிரதிநிதிக்கும் ஒரே கட்சியான மஇகாவில் இரண்டு கோஷ்டிகள் உருவாகியுள்ளன. ஒரு தரப்புக்கு டத்தோஸ்ரீ சுப்ராவும், மற்றொரு தரப்புக்கு டத்தோஸ்ரீ பழனிவேலுவும் தலைமை ஏற்றுள்ளனர்.இந்நிலையில் மஇகா வழக்கின் முடிவு தேர்தலுக்கு முன் அறிவிக்கப்படுமா? தேர்தலுக்கு முன் வழக்கு முடிவு வராவிட்டால் மஇகாவின் நிலை என்ன? மஇகாவுடன் பழனிவேல் தரப்பும் இணைந்து கொண்டால் மஇகா தேசியத் தலைவர் சுப்பிரமணியம் எத்தனை தொகுதிகளை டத்தோஸ்ரீ பழனிவேலுவின் ஆதரவாளர் களுக்கு வழங்கப் போகிறார் என்பதும் கேள்வியே... பழனிவேல் தரப்பிலிருந்து சுப்பிரமணியம் தரப்பில் இணைந்த முன்னாள் மஇகா உதவித் தலைவர் டத்தோ சோதிநாதனுக்கு தொகுதி கிடைக்குமா, அல்லது செனட்டர் பதவி கிடைக்குமா? பழனி தரப்பின் செயலாளராக செயல்படும் ஏ.கே.இராமலிங்கம் தனது ஆதரவாளர்களுடன் மீண்டும் சுப்ரா தரப்பில் இணைவாரா அல்லது அவரும் மஇகாவுக்கு எதிராக களத்தில் இறங்குவாரா என்ற பேச்சும் அடிபடுகிறது.சென்ற பொதுத் தேர்தலில் சொற்ப வாக்குகளிலேயே பாரிசான் வேட்பாளர்கள் இந்தியர்களின் ஆதரவுடன் வெற்றி பெற்றிருந்தாலும் இன்னமும் இந்திய வாக்காளர்கள் அரசியலை நிர்ணயிக்கும் துருப்புச்சீட்டாகவே விளங்கு கின்றனர். பாஸ் கட்சி அம்னோவுடன் கூட்டு சேர்வது பாஸ் கட்சியின் உறுப்பினர்கள் பலர் விரும்பவில்லை. இப்படி பல்வேறு குழப்பங்கள் நிலவுகின்ற வேளை யில், இந்திய வாக்காளர்களின் ஆதரவு யாருக்குக் கிடைக்கும் என்பது உறுதியாக தெரியவில்லை. இச்சூழ்நிலையில் நாட்டின் 14ஆவது பொதுத் தேர்தலில் மஇகா போட்டியிடும் தொகுதிகளில் ஹிண்ட்ராப் வேட்பாளர்களை நிறுத்தும் என அதன் தலை வர் வேதமூர்த்தி பிரகடனப்படுத்தியுள்ளார்.14ஆவது பொதுத் தேர்தல் மஇகாவிற்கு பெரும் சோதனையான தேர்தலாக அமையும் என்றாலும் அதி லிருந்து மீண்டு வர தேசியத் தலைவர் சுப்ரா எப்படி அரசியல் யுக்திகளை கையாண்டு காய்களை நகர்த்தப் போகிறார் என்பதுதான் இந்தியர்களின் ஆவ லான எதிர்பார்ப்பாகும்.


கைலாசநாதர் திருவருளால் புத்ர பாக்கியம் பெற்றோம்!

வரம் வேண்டி வருபவர்களுக்கு செல்வம் அனைத்தையும் வழங்குவது மட்டுமின்றி, நாடி வரும் பக்தர் உள்ளங்களில் சேவை உணர்வையும் விதைத்து செரண்டாவில் அருளையும் பொருளையும் செல்வ மழையாகப் பொழிந்து வருகிறார், ஸ்ரீ செல்வ விநாயகர். செரண்டாவில் 1950ஆம் ஆண்டு காலக் கட்டத்தில் அங்குள்ள இரயில்வே நிலையத்தில் பணியாற்றிய சிவகுரு மாஸ்டரால் இந்த ஸ்ரீ செல்வ விநாயகர் ஆலயம் அங்கு வேலை செய்த இர யில்வே ஊழியர்களுக்காகத் தோற்றுவிக்கப்பட்டது. ஆலயம் அமைப்பதற்கான இடத்தை சிவகுரு மாஸ்டர் கனவில் செல்வ விநாயகரே வந்து சுட்டிக் காட்டியதாகவும் கூறப்படுகிறது. தொடக்கக் காலத்தில், சிறு மரக் கொட்டகையை அமைத்து அதில் செல்வ விநாயகரின் திருவுருவப் படம் வைக்கப்பட்டு வழிபடப்பட்டு வந்தது. அந்தச் சிறு கொட்டகையில் அருள்பாலித்து வந்த செல்வ விநாயகருக்கு சிவகுரு மாஸ்டரே தினந்தோறும் அகல்விளக்கு ஏற்றி வந்துள்ளார். 1965ஆம் ஆண்டில் செல்வ விநாயகருக்குச் சிறு ஆலயம் முறையாக அமைக்கப்பட்டது. அப்போதுதான் தமிழகத்திலிருந்து 3 அடி உயரத்தில் மூல வருக்கான திருவுருவச் சிலை கொண்டு வரப்பட்டுப் பிரதிஷ்டை செய்யப்பட்டது. அதன் பிறகு, 1968ஆம் ஆண்டில் ஆலயத்தின் முதல் கும்பாபிஷேகம் மிகவும் சிறப்பான முறையில் நடைபெற்றது. 2003இல் திருப்பணிகள் ஆரம்பிக்கப்பட்டு ஆலயத்தை விரிவாக்கும் நடவடிக்கைகள் மேற்கொள்ளப்பட்டன. திருப்பணிகள் செவ்வனே நிறைவு பெற்ற பிறகு 2006ஆம் ஆண்டில் ஆலயத்தின் இரண்டாவது கும்பாபிஷேகம் நடைபெற்றது. இன்று ஏறக்குறைய 3/4 ஏக்கர் நிலப்பரப்பில் செல்வ விநாயகருக்கு அழகிய ஆலயம் அமைக்கப்பட்டுள்ளது. முன்பு பிரதிஷ்டை செய்யப்பட்ட செல்வ விநாயகரின் திருவுருவச் சிலை பின்னமடைந்த காரணத்தால் மூலவருக்கான புதிய திருவுருவச் சிலை 5 அடி உயரத்தில் பிரதிஷ்டை செய்யப்பட்டது. மாசி மகத்தில் அலங்காரத் தேரில் செல்வ விநாயகர் முழுமுதற் தெய்வமான விநாயகர், இந்த ஆலயத்தில் ஸ்ரீ செல்வ விநாயகர் என்னும் திருநாமத்தில் பக்தர்களுக்கு அருளாசியை வழங்கி வருகிறார். பக்தர் விக்னங்களை நீக்கி அவர்கள் வேண்டும் செல்வங்களை வழங்குவதால் அவருக்குச் செல்வ விநாயகர் என்ற திருநாமம் உண்டு. கருவறையில் இடதுகாலை மடக்கி வலதுகாலை தொங்கவிட்ட கம்பீரத் தோற்றத்தில் காட்சியளிக்கும் செல்வ விநாயகரின் திருமுகத்தில் உள்ள வசீ கரம், காண வரும் பக்தர் உள்ளங்களில் சாந்தத்தை ஏற்படுத்தி பரவச நிலைக்குக் கொண்டு செல்கிறது. குழலினிது யாழினிது மழலைச் சொல் கேளாதவர் என்கிறார் வள்ளுவப் பெருந்தகை. அந்த மழலைச் செல்வமின்றி மனம் உடைந்து வரம் வேண்டி தன் னிடம் வரும் பக்தர்களுக்கு மழலைச் செல்வத்தையும் கல்வி வரம் கேட்டு வருபவர்களுக்குக் கல்விச் செல்வத்தையும் வழங்குகிறார், செல்வ விநாயகர். பாலையும் தேனையும் வழங்கினால் சங்கத் தமிழையே அருளும் நாதன் அல்லவா! ஆலயத்தின் வருடாந்திரத் திருவிழாவாக மாசிமகம் ஆண்டுதோறும் மிகவும் சிறப்பான முறையில் கொண்டாடப்பட்டு வருகிறது. அந்த வகையில், இந்த ஆண்டின் மாசி மகம் நாளை (11.3.2017) நடைபெற உள்ளது. எனவே, மாசி மக உற்சவத்திற்கான ஏற்பாடுகளும் சிறப்புப் பூசைகளும் நடைபெற்று வரு கின்றன. ஸ்ரீ செல்வ விநாயகர் ஆலயத்தில் மாசி மகத்திற்கு முன்பு 13 நாட்களுக்கு சிறப்புப் பூசைகளும் உபயமும் நடத்தப்பட்டு வரும். மாசி மகத்தன்று நேர்த்திக் கடன் நிறைவேற்றும் பக்தர்கள் செரண்டாவில் உள்ள நாகத்தம்மன் ஆலயத்திலிருந்து பால்குடங்களை ஏந்தி ஸ்ரீ செல்வ விநாயகர் ஆலயத்திற்கு வருவர். பக்தர்கள் நேர்த்திக் கடன் செலுத்தக் கொண்டு வரும் பாலில் செல்வ விநாயகருக்கு அபிஷேகம் செய்யப்படும். அதன் பிறகு, சிறப்பு யாகங்களும் பூசைகளும் நடத்தப்பட்டு பக்தர்களுக்கு அன்னதானமும் வழங்கப்படும். இரவில் ஸ்ரீ செல்வ விநாயகர் உற்சவ மூர்த்தியாக அலங்காரத் தேரில் செரண்டா நகரில் வலம் வருவார். பக்தர்கள் செலுத்தும் அன்பையும் காணிக்கையையும் பெற்றபடி அவர் வரும் வீதியுலா வழியெங்கும் ஏறக்குறைய 8 பந்தல்கள் போடப்பட்டிருக்கும். மாசி மகத் திருவிழா தவிர மாதந்தோறும் வரும் சங்கடஹர சதுர்த்தி, விநாயகர் சதுர்த்தி, மாரியம்மனுக்கு ஆடி மாதச் சிறப்புப் பூசை, நவராத்திரி, ஆல யத்தில் கைலாசநாதராக எழுந்தருளி இருக்கும் சிவபெருமானுக்கு உரிய சிறப்புப் பூசைகள், துர்க்கையம்மனுக்கு ராகு கால பூசைகள், பாலமுருகனுக்கு சஷ்டி கால பூசைகள், கால பைரவருக்கான சிறப்பு வழிபாடுகள், பொங்கல் மற்றும் தமிழ்-ஆங்கிலப் புத்தாண்டின் போது சிறப்புப் பூசைகளும் அன்னதான மும் சிறப்பான வகையில் ஆலயத்தில் நடத்தப்பட்டு வருகின்றன. இந்த ஆலயத்தில் எழுந்தருளி இருக்கும் கைலாசநாதர் திருவருளால் புத்ர பாக்கியம் பெற்ற தம்பதியர்தான் அவருக்குத் திருவுருவச் சிலையைப் பிர திஷ்டை செய்தனர். மேலும், செல்வ விநாயகர் ஆலயத்தில் வேண்டிச் சென்ற பிறகு தொழில் விருத்தியடைந்த காரணத்தால், பக்தர் ஒருவர் ஆலயத்தில் கால பைரவருக்குத் திருவுருவச் சிலையைப் பிரதிஷ்டை செய்யும் செலவினை ஏற்றுக்கொண்டுள்ளார். இது போன்று பக்தர் பலரின் வேண்டுதல்களை நிறைவேற்றி அவர்களின் துயர் நீக்கி அருள்பாலித்து வருகிறார், ஸ்ரீ செல்வ விநாயகர். அறிவுப்பசியையும் வயிற்றுப் பசியையும் தீர்க்கும் அட்சயப் பாத்திரம் ஆன்மிகப் பணிகளுக்கு அப்பாற்பட்ட நிலையில் ஸ்ரீ செல்வ விநாயகர் ஆலயம் பல சமூகப் பணிகளிலும் தன்னை ஈடுபடுத்தி வருவது குறிப்பிடத்தக்கது. அங்குள்ள மாணவர்கள் தங்களின் பாலர் கல்வியைத் தொடங்கும் வகையில் ஆலயத்தில் இந்து வித்யாலாயா பாலர்ப் பள்ளி திருவள்ளுவர் அறி வாலயத்தில் ஏறக்குறைய 3 ஆண்டுகளாகச் செயல்பட்டு வருகிறது. இந்த ஆண்டு பாலர் பள்ளியில் 46 மாணவர்கள் படித்து வருகின்றனர். அவர்களுக்கு 3 ஆசிரியர்கள் பாடம் போதித்து வருகின்றனர். இவர்களுக்கான காலையுணவுச் செலவை ஆலய நிர்வாகமே ஏற்றுக்கொண்டுள்ளது. அதுமட்டுமின்றி, அந்த வட்டாரத்தில் கல்வியில் பின்தங்கியுள்ள மாணவர்களுக்கு உதவும் வகையில் ஆலயம் சார்பாக சிறப்பு வகுப்புகளும் கணினி வகுப்புகளும் இலவசமாக நடத்தப்பட்டு வருகின்றன. இந்த வகுப்புகளால் ஏறக்குறைய 130 மாணவர்கள் பயனடைந்து வருகின்றனர். அங்கு வறுமையால் பாதிக்கப்பட்டிருக்கும் குடும்பங்களுக்கு உதவும் நோக்கத்தில் ஆலயத்தில் அட்சயப் பாத்திரம் என்னும் திட்டம் ஆலயம் சார்பாகச் செயல்படுத்தப்பட்டு வருகிறது. செல்வ விநாயகர் அருளால் தங்களின் பிரச்சினைகள் நீங்கிய பக்தர்கள் ஆலயத்திற்கு அரிசி போன்ற உணவுப் பொருட்களைத் தானமாகக் கொடுப்பதை அட்சயப் பாத்திரம் திட்டத்தின் வழி வறுமையால் பாதிக்கப்பட்ட குடும்பங்களுக்கு ஆலயம் வழங்கி வருகிறது. செல்வ வாழ்வருளும் செரண்டா ஸ்ரீ செல்வ விநாயகர் திருவடிகளே சரணம்!